«Ο ξεχασμένος άνθρωπος». Ο πίνακας της νίκης του Τραμπ | Διεθνή Ειδήσεις\n«Ο ξεχασμένος άνθρωπος». Ο πίνακας της νίκης του Τραμπ\nΑν υπάρχει μία εικόνα για τη νίκη του Ντόναλντ Τραμπ στις προεδρικές εκλογές είναι ο πίνακας «Ο ξεχασμένος άνθρωπος»\nΓΡΑΦΕΙ: THETOC TEAM published 21 Νοε. 16 (20:03)\nΗ προεκλογική εκστρατεία του Μπαράκ Ομπάμα το 2008 σημαδεύτηκε από την αφίσα «Ελπίδα» του Shepard Fairey. Αν υπάρχει μία εικόνα για τη νίκη του Ντόναλντ Τραμπ στις προεδρικές εκλογές είναι ο πίνακας «Ο ξεχασμένος άνθρωπος» (The Forgotten Man) μία ελαιογραφία του καλλιτέχνη Jon McNaughton από τη Γιούτα.\nΜπροστά από έναν φωτισμένο Λευκό Οίκο, με μεσίστια την αμερικανική σημαία, όλοι οι προηγούμενοι πρόεδροι των ΗΠΑ είναι συγκεντρωμένοι. Στο αριστερό πλάνο είναι ένας λευκός άνθρωπος ντυμένος με ρούχα της σημερινής εποχής, κάθεται σε ένα παγκάκι, ρίχνει το βλέμμα του προς τα κάτω, «αλλόφρων και απελπισμένος σκέφτεται το μέλλον του», όπως έχει πει ο καλλιτέχνης.\nΠιο κοντά του στέκονται (πιθανότατα) ο Αβραάμ Λίνκολν, ο Ρόναλντ Ρίγκαν, ο Τόμας Τζέφερσον και ο Τζορτζ Ουάσινγκτον, οι οποίοι τείνουν τα χέρια προς αυτόν, καθώς κοιτούν ικετευτικά προς τη φιγούρα στα δεξιά: τον Μπαράκ Ομπάμα. Ο Ομπάμα βρίσκεται σε απόσταση, με τα χέρια σταυρωμένα κοιτώντας μακριά, περιτριγυρισμένος από μία ομάδα προέδρων που χειροκροτεί συμπεριλαμβανομένων των Μπιλ Κλίντον και Φράνκλιν Ρούσβελτ. Ο πατέρας του έθνους Τζέιμς Μάντισον γνέφει προς τα πόδια του Ομπάμα σε μια "Τι κάνεις;" χειρονομία. Στα πόδια του Ομπάμα βρίσκεται το αμερικανικό Σύνταγμα, το οποίο ποδοπατάει.\nΔεν θα κερδίσει βραβεία για την καλλιτεχνική του αξία ή λεπτότητα, αλλά ο πίνακας του McNaughton έγινε γνωστός σε όλη τη χώρα. Ο Ντόναλντ Τραμπ αναφέρθηκε σε αυτόν έμμεσα στη νικητήρια ομιλία του την περασμένη εβδομάδα, δηλώνοντας ότι «οι ξεχασμένοι άνδρες και γυναίκες της χώρας μας δεν θα είναι πλέον ξεχασμένοι».\nΑργότερα το ίδιο βράδυ ο παρουσιαστής των ειδήσεων του Fox News, Σον Χάνιτι, ένθερμος υποστηρικτής του Τραμπ, έδειξε την εικόνα του « Ξεχασμένου Ανθρώπου» σε πλήρη οθόνη. « Είναι αυτός που έχει μείνει εκτός» εξήγησε ο Χάνιτι. "Οι άνθρωποι του Ουισκόνσιν, του Οχάιο, της Αϊόβα, οι άνθρωποι του Μίτσιγκαν, της Πενσυλβάνια και σε όλη τη χώρα αυτή, είδαν τι ήταν αυτές οι εκλογές: μία τεράστια κυβερνητική αποτυχία ... μια απότομη επιδείνωση σε αυτή τη χώρα και άνδρες και γυναίκες, συμπολίτες μας ξεχασμένους, όπως αυτός ο τύπος στο παγκάκι. Αυτό είναι.\nΛίγες μέρες αργότερα, σύμφωνα με τον McNaughton, ο Χάνιτι απέκτησε τον πίνακα. Σκοπεύει να τον δωρίσει στον Τραμπ για να τον κρεμάσει στο Λευκό Οίκο.\nΟ Τραμπ χρησιμοποίησε ξανά τη φράση «Ο Ξεχασμένος Άνθρωπος» σε μια κίνηση αλληλεγγύης προς τον παλιομοδίτικο τρόπο σκέψης περί «σιωπηλής πλειοψηφίας» - και «ξεχασμένης Αμερικής». Παρότι συμπεριέλαβε «άνδρες και γυναίκες» στη νικητήρια ομιλία του, η εκστρατεία του επιστράτευσε την ίδια εικόνα που κάποτε δημιούργησε το συνασπισμό του Ρούσβελτ: τον άνθρωπο της "ξεχασμένης" λευκής εργατικής τάξης, τονίστηκε σε άρθρο της εφημερίδας «New York Times».\nΠριν την προεδρία του Ομπάμα, ο 48χρονος McNaughton ήταν ένας άγνωστος καλλιτέχνης που ζωγράφιζε τοπία και βιβλικά θέματα. Αλλά έκανε στροφή, φιλική προς το συντηρητικό Tea Party αρχής γενομένης με τον πίνακα «One Nation Under God». Σε στυλ τελικής κρίσης ο Ιησούς Χριστός βρίσκεται στο κέντρο κρατώντας το Σύνταγμα. Πίσω του είναι πάνθεον των πατριωτών, στρατιώτες και θρησκευτικές προσωπικότητες. Στο δεξί του χέρι είναι οι ενάρετοι σύγχρονοι πολίτες (ο στρατιώτης, η μητέρα, ο γιατρός, ο ιερέας), και στα αριστερά του είναι οι κολασμένοι ή όπως το έθεσε ο καλλιτέχνης σε σχολιασμούς του «εκείνοι που έχουν αποδυναμώσει τη χώρα»: μια δικαστής, ένας επιχειρηματίας, ένας δημοσιογράφος ειδήσεων, ένας δικηγόρος, ένας ηθοποιός, ένας φιλελεύθερος ακαδημαϊκός κρατώντας στο χέρι την «Καταγωγή των Ειδών» του Δαρβίνου και μια έγκυος μητέρα, που προφανώς σκέφτεται να κάνει άμβλωση.\nΟ «Ξεχασμένος Άνθρωπος» ήρθε ένα χρόνο αργότερα και ο McNaughton πήρε τα πάνω του. Τα θέματά του είναι σταθερά: Το «Ένα έθνος υπό τον σοσιαλισμό» απεικονίζει τον Ομπάμα να καίει το Σύνταγμα, στο «Τέλος της Αμερικής», ο Ομπάμα παίζει βιολί, ενώ η Ουάσιγκτον είναι στις φλόγες. Σε άλλον πίνακα ο καλλιτέχνης απεικονίζει την Χίλαρι Κλίντον σε μια μίμηση της «Κραυγής» του Μουνκ. Κατά την άποψη του McNaugton η Κλίντον «ζωγράφισε μια προσεκτική εικόνα του εαυτού της, αλλά πίσω από τις πινελιές βρίσκεται η αλήθεια».\nΑκόμη πιο θρασύς είναι ο πίνακας «Wake up America», στoν οποίo ο Ομπάμα εμφανίζεται να βγάζει λόγο, ενώ βρέχει χαρτονομίσματα δολαρίων και ξένοι ηγέτες χειροκροτούν στο παρασκήνιο. Το συνεπαρμένο πλήθος κόσμου αγνοεί το γεγονός ότι είναι αλυσοδεμένο – μόνο ο «Ξεχασμένος Άνθρωπος», ο ίδιος λευκός άνδρας, προσπαθεί να σπάσει τα δεσμά. Ο McNaughton έχει αρνηθεί οποιοδήποτε στοιχείο ρατσισμού στο έργο του, αλλά οι εικόνες του δεν μπορούν στηρίξουν τον ισχυρισμό του, ειδικά μία που απεικονίζει τον πρώτο μαύρο πρόεδρο των ΗΠΑ να υποδουλώνει με τα δολάρια και τα λόγια έναν κυρίως λευκό πληθυσμό.\nΑμερικανοί συντηρητικοί έχουν δηλώσει οργή για σύγχρονες εικόνες τέχνης, όπως του Αντρές Σεράνο ή του Ρόμπερτ Μέιπλθορπ. Ο McNaughton αποδεικνύει ότι μπορούν να εντάξουν δικούς τους προσβλητικούς συμβολισμούς, αν και με ένα μουχλιασμένο, ρετρό στυλ, εκτιμά ο δημοσιογράφος και συγγραφέας Στιβ Ρόουζ σε άρθρο του στην εφημερίδα «The Guardian» και συνεχίζει:\n«Ο Ρόμπετ Χιους θα το αποκαλούσε το σοκ του παλαιού. Η διαφορά είναι, ούτε οι κριτικοί τέχνης, ούτε οι στόχοι του πινέλου του McNaughton, μπορούν να λάβουν την τέχνη του σοβαρά υπόψη. Προκαλεί περισσότερο χλευασμό και παρωδία παρά οργή. Αλλά πολλοί άνθρωποι προφανώς την παίρνουν στα σοβαρά - συμπεριλαμβανομένου, ενδεχομένως του εκλεγμένου προέδρου των ΗΠΑ. Αν οι ΗΠΑ έχουν εμπλακεί σε έναν πολιτιστικό πόλεμο η τέχνη του McNaughton δείχνει πόσο πολύ έχει οπισθοχωρήσει η πρώτη γραμμή».


Οία η μορφή, τοιάδε και η ψυχή - Μα που τους βρίσκουν; Ποιος τους σιδερώνει τα πουκάμισα; - UNPOLITICAL\nHome ΠΑΡΑΠΟΛΙΤΙΚΗ Οία η μορφή, τοιάδε και η ψυχή - Μα που τους βρίσκουν; Ποιος τους σιδερώνει τα πουκάμισα;\nΟία η μορφή, τοιάδε και η ψυχή - Μα που τους βρίσκουν; Ποιος τους σιδερώνει τα πουκάμισα;\nUnpoliticalgr 4:32 μ.μ. ΠΑΡΑΠΟΛΙΤΙΚΗ,\n(Ο υπ. Δήμαρχος Πειραιώς με τον ΣΥΡΙΖΑ, Νίκος Μπελαβίλας, Αναπληρωτής Καθηγητής Εθνικού Μετσοβείου Πανεπιστημίου, γιος ΕΑΜίτη, "η φωνή της συνείδησης του κομματικού ΣΥΡΙΖΑ" )


Βαρθολομαίος: Ο Πρώτος είναι ο ελθών διακονήσαι και ουχί διακονηθήναι\nΒΑΡΘΟΛΟΜΑΙΟΣ: Ο ΠΡΩΤΟΣ ΕΙΝΑΙ Ο ΕΛΘΩΝ ΔΙΑΚΟΝΗΣΑΙ ΚΑΙ ΟΥΧΙ ΔΙΑΚΟΝΗΘΗΝΑΙ από Voria.gr article https://www.voria.gr/article/vartholomeos-o-protos-ine-o-elthon-diakonise-ke-ouchi-diakonithine O Oικουμενικός Πατριάρχης απηύθυνε προς τον εψηφισμένο επίσκοπο Ειρηναίο πατρικούς λόγους οικοδομής και νουθεσιών για τη νέα αποστολή διακονίας. 08.12.2019 18:15\n08/12/2019, 18:15 |\nO Oικουμενικός Πατριάρχης απηύθυνε προς τον εψηφισμένο επίσκοπο Ειρηναίο πατρικούς λόγους οικοδομής και νουθεσιών για τη νέα αποστολή διακονίας.\nΜε ιδιαίτερη λαμπρότητα τελέστηκε, σήμερα το πρωί, στον Πατριαρχικό Ναό, η εις επίσκοπον χειροτονία του εψηφισμένου επισκόπου Ευμενείας Ειρηναίου.\nΠριν από τη χειροτονία, ο Οικουμενικός Πατριάρχης απηύθυνε προς τον εψηφισμένο επίσκοπο Ειρηναίο πατρικούς λόγους οικοδομής και νουθεσιών για τη νέα αποστολή διακονίας που του ανέθεσε η Μητέρα Εκκλησία. Μεταξύ άλλων, τόνισε ότι «Πολλοί επ' εσχάτων εθεώρησαν την θέσιν του Πρώτου ως μίαν συναισθηματικήν τιμήν και αρχήν ενός καταλόγου. Όμως, τούτο εστίν ο Πρώτος κατά την ημετέραν Εκκλησιολογίαν; Ο Πρώτος, Θεοφιλέστατον τέκνον, είναι όντως ο ελθών διακονήσαι και ουχί διακονηθήναι. Τι σημαίνει, όμως, διακονία; Διακονία είναι μία ταπεινοσχημία, αγαπολογία, ραστώνη, αδράνεια, εγκατάλειψις των παραδεδομένων, απώλεια συνειδήσεως και άλλα πολλά παρόμοια; Ουδόλως! Αι ευθύναι διά τον Κωνσταντινουπόλεως είναι τοσούτον συνυφασμέναι μετά του Γολγοθαίου Θρόνου αυτού, ώστε δεν δύναται να είναι ο Κωνσταντινουπόλεως της Εκκλησίας άνευ αυτών. Διό και ως διάκονος πιστός των ιερών και των οσίων, ουδέποτε ημπορεί να απεμπολή αυτήν την ιδιοσυγκρασίαν και αυτοσύστασιν του πανιέρου Θεσμού, ον επ' ώμων μετ' αυταπαρνήσεως φέρει.\nΟλοκληρώνοντας την ομιλία του, ο Παναγιώτατος, προέτρεψε τον νέο επίσκοπο «Ο συνδυασμός εν τω προσώπω της υμετέρας Θεοφιλίας της ιδιότητος του Ηγουμένου μιάς Πατριαρχικής Μονής και εν ταυτώ του αξιώματός του βοηθού Επισκόπου του Πατριάρχου σου, προσεπιδηλοί έτι περισσότερον την κανονικήν εξάρτησιν και σχέσιν Σταυροπηγιακών Μονών και Οικουμενικού Πατριαρχείου, όπως αύτη περιεγράφη δι' ολίγων εν τοις πρόσθεν. Λέγομεν εν τέλει, πληροφόρησον την διακονίαν σου διά της συνειδητοποιήσεως, λόγοις και έργοις, ότι από της σήμερον καθίστασαι επίσκοπος της Μεγάλης Εκκλησίας. Η καλλιέργεια αυτού του φρονήματος θέλει διδάξει και οδηγήσει σε εις πάσαν ευάρεστον ενέργειαν, επισπωμένην την ευαρέσκειαν αυτής. Έσο ευγενής, ταπεινός, όλως πρόθυμος, γνώριζε ότι η ευθύνη σου περιλαμβάνεται και περιορίζεται εντός της Μονής σου και όπου σου αναθέτει η Μήτηρ Εκκλησία. Μη μεταποιής το Μοναστήριον εις ενορίαν, αι ενορίαι ανήκουν εις τον επιτόπιον κυριάρχην επίσκοπον, τον Ιερώτατον Μητροπολίτην Κυδωνίας και Αποκορώνου κ. Δαμασκηνόν, τον σεμνόν και ταπεινόν και σεβόμενον, ως και συ, την Μητέρα και τροφόν πάντων ημών ενταύθα εκκλησίαν. Μη διεκδικής ποιμαντικήν δράσιν, πλην αυτής των προσερχομένων εις την εξομολόγησιν, μη μεταφέρης τον κόσμον εις την Μονήν, αλλ' ευλόγησον, διά του τρόπου της νοεράς προσευχής, τους αναπαυομένους εις το ωμοφόριόν σου. Ανάπαυσον την καρδίαν και το γήρας του παλιού και σεβαστού Γέροντός σου και λίαν τετιμημένου αδελφού Ιερωτάτου Αρχιεπισκόπου Κρήτης κ. Ειρηναίου».


Αγαπημένο μου τετραδιάκι..!: 2008\nΕνδιαφέρον κατά τη γνώμη μου είναι το παρακάτω κείμενο...\nΜια κορυφαία ιατρική εφημερίδα υποστηρίζει πως όλα όσα λέγονται για τη σοκολάτα «υγείας» είναι όλα παραπλανητικά. Η μαύρη σοκολάτα είναι πλούσια σε κιτρινόλες, χημικά που βρίσκονται στα φυτά και πιστεύεται πως προστατεύουν την καρδιά.\nΤο άρθρο, όμως, στην εφημερίδα Lancet τονίζει πως πολλές σοκολατοβιομηχανίες αφαιρούν τις κιτρινόλες, λόγω της πολύ πικρής τους γεύσης. Σε αντικατάσταση, προσθέτουν λιπαρά και ζάχαρη δύο συστατικά εξαιρετικά επιβλαβή για την καρδιά και τις αρτηρίες.\nΠρογενέστερες μελέτες υποστήριζαν πως η σοκολάτα υγείας προστατεύει την καρδιά, μειώνει την πίεση και βοηθάει στην τόνωση του οργανισμού. Η Lancet, όμως, δηλώνει απερίφραστα πως «η μαύρη σοκολάτα είναι παραπλανητική. Όταν οι σοκολατοβιομηχανίες φτιάχνουν διάφορα γλυκίσματα, μπορούν να σκουρύνουν το φυσικό κακάο και να αφαιρέσουν τις κιτρινόλες, που είναι πικρές, και έτσι η φαινομενικά σκούρα σοκολάτα να μην έχει καθόλου κιτρινόλες. Οι καταναλωτές βρίσκονται στο σκοτάδι σε ότι αφορά στην ύπαρξη κιτρινόλων, γιατί οι σοκολατοβιομηχανίες σπάνια αναγράφουν αυτή την πληροφορία στις ετικέτες των προϊόντων τους.»\nΗ εφημερίδα τονίζει επίσης πως ακόμα και αν υπάρχουν οι κιτρινόλες, οι λάτρεις της σοκολάτας θα πρέπει να είναι ιδιαίτερα προσεκτικοί σε ότι αφορά στα υπόλοιπα συστατικά.\n«Το χειρότερο στη μαύρη σοκολάτα είναι τα λιπαρά, η ζάχαρη και οι θερμίδες που περιέχει. Για να υπάρξει οποιοδήποτε όφελος για την υγεία, θα πρέπει όσοι καταναλώνουν μέτρια ποσότητα μαύρης σοκολάτας, που περιέχει κιτρινόλες, να εξισορροπήσουν τις θερμίδες, μειώνοντας τη λήψη άλλων τροφών ? πράγμα πολύ δύσκολο ακόμα και για τον πιο παθιασμένο με τις θερμίδες.»\nΤόσα και τόσα έχετε διαβάσει γύρω από τα κινητά και το πόσο κακό κάνουν στην υγεία μας παίδες μου! Δεν θα σας απασχολήσω για άλλη μια φορά με αυτά, αλλα θα σας πω πως να ξέρετε το πόσο επιβλαβής είναι η συσκευή σας.\nΜε δυο κουβέντες, είναι ένας χαζοδείκτης που λέγεται SAR ( με μονάδες W/gr), και μετρά την ακτινοβολία που εκπέμπουν τα κινητά στα κεφαλάκια μας, δηλαδή το πόσο τα τηγανίζουμε κάθε φορά που ζουζουνίζουμε με τα amore μας!!\nΤο όριο της Ε.Ε. είναι στα 2 W/gr και ο μέσος όρος των κινητών στην αγορά, κυμαίνεται στα 0,8 W/gr. Παρακάτω σας δίνω link ώστε να μπορέσετε να δείτε τι κουβαλάτε στη τσεπούλα σας ή ακόμη τι να διαλέξετε για την επόμενη αγορά σας.\nmotorola, nokia, sony ericsson ...\nΕλπίζω να σας φανεί χρήσιμο το ποστάκι μου!!\nΚεφάλαιο.. Εμείς και ο Κόσμος, Υγιαίνετε;;\nΈπειτα απο τρελό διάβασμα για το proficiency και απο ένα μίνι διαλειμματάκι αποφάσισα να επιστρέψω παίδες μου!!! Καλή η αποτοξίνωση αλλά ακόμη καλύτερη η ενημέρωση!!Χεχε!!\nΚαλή συνέχεια ωρέ!!\nTο 2007 ,ο Guillermo Vargas Habacuc, ένας 'καλλιτέχνης' , πήρε ένα αδέσποτο σκυλί, το έδεσε με ένα κοντό σχοινί στον τοίχο μιας Γκαλερύ 'τέχνης' και το άφησε να πεθάνει αργά απο την πείνα και τη δίψα...\nΔεν είναι μόνο αυτό: η αξιότιμη Biennale κεντρικής αμερικής πήρε την αισχρή απόφαση , οτι η κτηνωδία που έκανε αυτό το υποκείμενο πρόκειτε για τέχνη , και κάλεσε τον Guillermo Vargas Habacuc να επαναλάβει την κτηνωδία του επισήμως στην Biennale του 2008...\nΤο video τα λέει όλα...\nΤο λιγότερο που μπορούμε να κάνουμε έιναι να το διαδώσουμε..Ή ακόμη να υπογράψουμε..\nΓια να λέμε τα σύκα σύκα...\nκαι τη σκάφη σκάφη...\nΚαι εν τω προκειμένω, τι κρύβεται πραγματικά πίσω από το ζήτημα της ονομασίας της γείτωνος χώρας..\nΆντε γιατί αρκετά με όλα αυτά τα εθνικιστικά..\nΜπορείτε να ξυπνήσετε.. εδώ.\nMeet Achmed the Dead Terrorist!!!!\nBloody Burbery, the game: Οι ήρωες με τις γούνες!!\nΤι χρειάζεται για να πολεμήσεις ενάντια στη Burberry? Μια αλεπού, ένα ρακούν ή ένας λαγός μαζί με μπόλικη όρεξη για το καινούργιο παιχνίδι της bloodyburberry το οποίο μπορείτε να βρείτε εδώ !!!\nΚάποιοι μπορεί να μην το έχετε ξανακούσει αλλά η Burberry, που είναι ευρέως γνωστή και καθιερωμένη για το χαρακτηριστικό καρό της σχέδιο, χρησιμοποιεί αληθινή γούνα στα ρούχα της ενώ άλλοι σχεδιαστές μερικοί εκ των οποίων οι Selfridges, Harvey Nichols, Ann Taylor, Polo Ralph Lauren, έχουν αποσύρει την αληθινή γούνα από τα προϊόντα τους δια παντός.\nΕίχω αναρτήσει παλιότερα ένα σχετικό με το θέμα, άρθρο.\nΠερισσότερες πληροφορίες μπορείτε επίσης να βρείτε:\nKFC σαν να λέμε.. Kentucky Fried Cruelty?????\nΕίναι γνωστό σε όλους μας πως το KFC δεν μεταχειρίζεται και με τον καλύτερο τρόπο τα πουλερικά.. Θέλετε να εκτονωθείτε? Να πάρετε το αίμα της άμοιρης κοτoύλας πίσω? Πίσσα και πούπουλα για τους μπαμπέσιδες του KFC? Ορίστε λοιπόν ένας δημιουργικός τρόπος....\nΑφήστε μου στα σχόλια τις δικές δημιουργίες!! Have fun παίδες!!!\nSeals slaughter video..\nΔείτε το video της σφαγής των νεαρών φωκιών εδώ...\nΚινητός κίνδυνος..Και όχι μόνο!!!\nΠόσες μέρες θα μπορούσαμε να ζήσουμε χωρίς τηλεόραση, κινητό τηλέφωνο και υπολογιστή (με ίντερνετ εννοείται); Μέρες; Ok, επανατοποθετώ την ερώτηση, πόσες ώρες; Για την ακρίβεια πόσα λεπτά; Αν το σκεφτούμε λίγο θα συνειδητοποιήσουμε ότι ο εθισμός μας στις ηλεκτρικές συσκευές είναι τέτοιος που -σύμφωνα με τoυς ερευνητές τουλάχιστον- έχει φτάσει σε ανησυχητικά επίπεδα.\nΚοιμόμαστε με την τηλεόραση ανοιχτή –γιατί μας νανουρίζει. Ξυπνάμε από το ξυπνητήρι του κινητού μας –γιατί μπορούμε να ορίσουμε σαν ήχο αφύπνισης το αγαπημένο μας τραγούδι. Ο υπολογιστής μένει ανοιχτός όλη την ημέρα (ειδικά όταν είμαστε online) –γιατί «κατεβάζουμε», κάνουμε chat και ακούμε μουσική. Και φυσικά, κατά τη διάρκεια της ημέρας, επιστρατεύουμε ένα σωρό ηλεκτρικές συσκευές για να μαγειρέψουμε, να καθαρίσουμε, να στεγνώσουμε τα μαλλιά μας κ.λ.π.\nΗ εξάρτηση αυτή -καθ’όλα φυσιολογική σε πρώτη ανάγνωση, λόγω της τρομερής εξέλιξης στην τεχνολογία- πέρα από τα προβλήματα που μπορεί να δημιουργήσει στη σχέση μας (γινόμαστε αντικοινωνική), στην πνευματική μας διαύγεια (τα γνωστά περί «χαζοκουτιού»), στη σωματική μας διάπλαση (βλέπε: «Ασθένειες του υπολογιστή») και στην τσέπη μας (η ΔΕΗ ακριβαίνει), έχει ένα σωρό ακόμα σημαντικότατες επιπτώσεις στην ίδια μας την υγεία, τόσο επικίνδυνες που να συνδέονται ακόμα και με τον καρκίνο.\nΑς ξεκινήσουμε με τις πιο «αθώες» ηλεκτρικές συσκευές. Πριν μερικά χρόνια, όταν το κινητό δεν είχε ακόμα εισβάλλει τόσο δραματικά στη ζωή μας, ερευνητές του Πανεπιστημίου της Ουάσινγκτον διαπίστωσαν, μετά από πειράματα σε αρουραίους, ότι η παρατεταμένη έκθεση σε μαγνητικά πεδία χαμηλής έντασης -όπως το πιστολάκι για τα μαλλιά ή η ξυριστική μηχανή- προκάλεσαν βλάβη στο DNA των πειραματόζωων. Πιο συγκεκριμένα, μετά από 24ωρη έκθεση σε πεδίο 60Hz (όμοιο με αυτό των ηλεκτρικών συσκευών) εντοπίστηκαν σπασίματα της αλυσίδας του DNA, τα οποία επιδιορθώνονται σε κάποιο βαθμό με ουσίες που καταλαμβάνουμε μέσω της διατροφής μας ή που παράγονται από τον οργανισμό, δεν παύουν όμως να αποτελούν κίνδυνο. Συμβουλή των ερευνητών; Περιορισμός χρήσης των ηλεκτρικών συσκευών και -κυρίως- μακριά από το σώμα.\nΑς περάσουμε τώρα στην τηλεόραση. Ξέρατε ότι ο μέσος Αμερικάνος περνάει περισσότερες από τέσσερις ώρες την ημέρα μπροστά στην τηλεόραση; Ότι τα παιδιά στην Αμερική περνούν περισσότερες ώρες το χρόνο βλέποντας τηλεόραση παρά στο σχολείο; Ότι και στην Ελλάδα τα πράγματα δεν είναι καλύτερα, αφού περισσότεροι από έναν στους δύο Έλληνες βλέπουν καθημερινά τουλάχιστον 2μιση ώρες τηλεόραση, ενώ το 40% εξ αυτών παρακολουθούν κατά τη διάρκεια του φαγητού.\nΤι σημαίνει αυτό; Πέρα από την αύξηση του βάρους (αφού βλέποντας τηλεόραση τρώμε πιο ανεξέλεγκτα) και τις επιβλαβείς συνέπειες στην όρασή μας (πόνος και κούραση στα μάτια, θαμπή όραση, διπλωπία, ξηροφθαλμία ή υπερβολικό δάκρυσμα, στραβισμός, ακόμα και μυωπία), η τηλεόραση με το μεγάλο ποσοστό ηλεκτρομαγνητικής ακτινοβολίας που εκλύει μπορεί να προκαλέσει προβλήματα στην υγεία μας.\nΠιο συγκεκριμένα, σύμφωνα με τον καθηγητή Ραδιοβιολογίας και Κυτταρικής Βιολογίας του Πανεπιστημίου Αθηνών, Λουκά Μαργαρίτη, οι παλαιού τύπου τηλεοράσεις (με καθοδικό σωλήνα) έχουν ηλεκτρικά κυκλώματα και σύστημα παραγωγής πολύ υψηλής τάσης που δημιουργεί μεγάλο μαγνητικό πεδίο. Οι δε καινούργιες (τύπου LCD) έχουν πολύ μικρότερη ακτινοβολία αλλά -από την άλλη- όσο πιο μεγάλη σε μέγεθος είναι η τηλεόραση τόσο πιο ισχυρό είναι το μαγνητικό πεδίο που παράγουν. Συμβουλή: Διατηρήστε την τηλεόραση σε απόσταση τουλάχιστον δύο μέτρων από εκεί που κάθεστε και βγάλτε την από την κρεβατοκάμαρά σας για να μην υπάρχει τέτοιου είδους ακτινοβολία στο χώρο που κοιμάστε ή βρίσκεστε πολλές ώρες. Τέλος, μη στέκεστε στο πίσω μέρος της τηλεόρασης, από όπου εκλύεται η περισσότερη ακτινοβολία.\nΑντιστοίχως βλαβεροί είναι και οι ηλεκτρονικοί υπολογιστές. Ο Χειρούργος-Οφθαλμίατρος, αναπληρωτής καθηγητής Οφθαλμολογίας στο πανεπιστήμιο της Νέας Υόρκης Αναστάσιος-Ιωάννης Κανελλόπουλος, τονίζει ότι οι ηλεκτρονικοί υπολογιστές μπορούν να προκαλέσουν «συμπτώματα θόλωσης της όρασης, διπλωπίας, πόνο στον λαιμό και τον αυχένα, πόνο ανάμεσα στα μάτια, πονοκεφάλους, στεγνότητα των ματιών, αδυναμία για συγκέντρωση στη δουλειά και γενικά έλλειψη συναισθηματικής ευεξίας.» Αισιόδοξο, βέβαια, είναι ότι «οι αποδείξεις που υπάρχουν είναι ότι η ακτινοβολία που δεχόμαστε, όσον αφορά τις υπεριώδεις ακτινοβολίες από την οθόνη του υπολογιστή είναι λιγότερες από αυτές από μία λάμπα φθορισμού, άρα δεν υπάρχουν επικίνδυνες ακτινοβολίες για το μάτι και δεν υπάρχει ακόμα απόδειξη ότι μπορεί αυτό να δημιουργήσει καταρράκτη.» Ωστόσο, «πολλά άτομα που χρησιμοποιούν συνεχώς υπολογιστές μπορεί να έχουν κάποια μικρή διαθλαστική ανωμαλία, όπως λίγη μυωπία, λίγο αστιγματισμό, λίγη υπερμετρωπία, κάτι που αν το διορθώσουν με τη χρήση γυαλιών ή φακών επαφής θα τους βοηθήσει να χρησιμοποιούν τις συσκευές αυτές με πολύ μεγαλύτερη άνεση.»\nΠερισσότερο ανησυχητικοί είναι οι ασύρματοι υπολογιστές, αφού σύμφωνα με επιστήμονες τα ασύρματα δίκτυα εκπέμπουν ακτινοβολία στη ζώνη συνήθως των 2GHz και γι’αυτό πρέπει να βρίσκονται μακριά από τα ζωτικά όργανα του σώματος. Ανησυχίες εκφράζονται κυρίως για την ασύρματη κάρτα δικτύου, που είναι ενσωματωμένη στους φορητούς υπολογιστές. Συμβουλή τους: Τοποθετήστε το φορητό υπολογιστή ή τα εξαρτήματα σύνδεσης μακριά από ζωτικά όργανα του σώματος, όπως τα γεννητικά όργανα, και χρησιμοποιήστε πλαστικοποιημένο πλέγμα παρεμπόδισης της ακτινοβολίας.\nΜιλώντας για ασύρματες συσκευές, η πιο επικίνδυνη όλων, για την οποία έχει γίνει άλλωστε και ο περισσότερος λόγος, είναι το κινητό τηλέφωνο. Ο κύριος Μαργαρίτης επισημαίνει, βέβαια, ότι τα κινητά τηλέφωνα είναι επικίνδυνα όταν βρίσκονται κοντά στο σώμα, αλλά οι ακριβείς επιπτώσεις τους στην υγεία εξαρτώνται από το είδος του κινητού και συγκεκριμένα από την τιμή SAR (specific absorption rate) που διαθέτει το κάθε κινητό, η οποία διαφέρει από συσκευή σε συσκευή. Στην Ευρωπαϊκή Ένωση το όριο που υιοθετείται για τις ασύρματες τηλεφωνικές συσκευές είναι στα 2 W/kgr. Στα 4 W/kgr μπορούν να εμφανιστούν στον άνθρωπο επικίνδυνα βιολογικά φαινόμενα που οφείλονται στην αύξηση της θερμοκρασίας. Συνεπώς, πριν αγοράσετε ένα κινητό φροντίστε να ελέγξετε το επίπεδο SAR και θυμηθείτε ότι, μπορεί τα 2 W/kgr να είναι το όριο, αλλά ο μέσος όρος είναι τα 0,8 W/kgr.\nΗ έρευνα του κ. Μαργαρίτη έδειξε ότι εάν το κινητό τοποθετηθεί στο αυτί κατά τη διάρκεια της συνομιλίας, τότε μέρος της ακτινοβολίας εισέρχεται στον εγκέφαλο και απορροφάται από τα κύτταρα του εγκεφάλου. Σε όποιο σημείο του σώματος και να έχουμε το τηλέφωνο η ακτινοβολία θα απορροφηθεί από τα κύτταρα αρχίζοντας από την επιδερμίδα και προχωρώντας προς τα μέσα. Οι επιπτώσεις αυτής της ακτινοβολίας εξαρτώνται ανάλογα με το ποιους ιστούς θα προσβάλει, π.χ. την καρδιά ή τα γεννητικά όργανα. Μελέτες σε κύτταρα και σε πειραματόζωα έδειξαν μείωση γονιμότητας, επιτάχυνση της γήρανσης και τελικά καταστροφή του κυττάρου, ανωμαλία στον πολλαπλασιασμό των κυττάρων, αλλά και ενεργοποίηση πρωτεϊνών που σχετίζονται με βλάβες στο DNA και ενδεχόμενη καρκινογένεση. Συμβουλή του: Χρησιμοποιείτε λιγότερο το κινητό σας τηλέφωνο. Κρατήστε το σε απόσταση τουλάχιστον 40 εκατοστών από το σώμα και όταν το χρησιμοποιείτε συνδέετέ το με ακουστικά blue tooth ή hands free.\nΤελικά, τι πρέπει να προσέχουμε; Σύμφωνα με τον κ. Στέφανο Τσιτομενέα, καθηγητή Τηλεπικοινωνιών στο ΤΕΙ Πειραιά, περισσότερο επικίνδυνα θεωρούνται τα τηλεχειριστήρια που έχουν κεραία και ισχυρό πομπό (όπως αυτά των τηλεκατευθυνόμενων παιχνιδιών), τα κινητά τηλέφωνα (και οι βάσεις τους), τα ασύρματα τηλέφωνα (και οι βάσεις τους) και οι φορητοί υπολογιστές (ειδικά όταν επικοινωνούν ασύρματα (με GPRS, Mobile Internet κλπ). Επιπλέον, σύμφωνα με τον κ. Μαργαρίτη, περισσότερο ευάλωτα στις ακτινοβολίες είναι τα παιδιά, επειδή τόσο ο εγκέφαλός τους όσο και ολόκληρος ο οργανισμός τους δεν έχει αναπτυχθεί ακόμα εντελώς, έτσι το πάχος τους κρανιακού οστού είναι μικρότερο και η ακτινοβολία διεισδύει ευκολότερα. Μελέτες, άλλωστε, έχουν συσχετίσει την ηλεκτρομαγνητική ακτινοβολία με καρκίνους διαφόρων ειδών, ανάμεσα στους οποίους και παιδική λευχαιμία.\nΕίναι αδύνατο προς το παρόν να προβλεφθεί τι θα συμβεί σε βάθος χρόνου και ποιες θα είναι οι πραγματικές επιπτώσεις των ηλεκτρικών συσκευών (και της ακτινοβολίας τους) στην υγεία μας. Αλλά αφού τα πρώτα δείγματα ήδη υπάρχουν και είναι εντελώς αποθαρρυντικά, ας ξεχάσουμε και καμιά φορά το κινητό στο σπίτι. Δεν πειράζει!\nΔίαιτες- μέρος 2\nΕχθές ρίξαμε από το βάθρο τους τις 5 πιο δημοφιλείς δίαιτες τις οποίες κακώς ακολουθεί ένα σημαντικό ποσοστό του πληθυσμού. Σήμερα ήρθε η ώρα να απομυθοποιήσουμε τις δικές μας αντιλήψεις....\nΠΡΑΓΜΑΤΙΚΟΤΗΤΑ: Παρότι τα τελευταία χρόνια έχει γίνει πολύς λόγος για τον συνδυασμό αμύλου και πρωτείνης και το γεγονός ότι οδηγεί σε αύξηση βάρους και καλό θα ήταν να αποφεύγεται, οι νεώτερες μελέτες στη διαιτολογία αποδεικνύουν ότι κάτι τέτοιο δεν ευσταθεί. Στην πραγματικότητα, για να είναι ένα γεύμα πλήρες, χρειάζεται να συνδυαστούν τροφές από όλες τις κατηγορίες θρεπτικών συστατικών (υδατάνθρακες, πρωτείνη και λιπαρά) προκειμένου ο οργανισμός να μπορέσει να ανταπεξέλθει σωστά στις ενεργειακές του ανάγκες. Το κλειδί βρίσκεται στη σωστή αναλογία των θρεπτικών συστατικών.\nΑν για παράδειγμα ένα γεύμα είναι πολύ πλούσιο σε λιπαρά και υδατάνθρακες και πολύ φτωχό σε πρωτείνη τότε θα έχει υψηλή ενεργειακή αξία και δεν θα είναι κατάλληλο για όσους επιθυμούν να χάσουν βάρος. Αν όμως οι αναλογίες των θρεπτικών συστατικών είναι κατάλληλες, τότε το γεύμα μπορεί να έχει τη διατροφική του πληρότητα και παράλληλα να είναι κατάλληλο για απώλεια βάρους. Φυσικά δεν πρέπει να ξεχνάμε ότι όχι μόνο σε ένα μεμονωμένο γεύμα αλλά και στο σύνολο των γευμάτων της ημέρας θα πρέπει να λαμβάνουμε υπόψιν τη διατροφική τους πληρότητα.\nΠΡΑΓΜΑΤΙΚΟΤΗΤΑ: Οι γρήγορες δίαιτες που σχετίζονται με μονοφαγικά σχήματα (π.χ. μια μέρα μόνο κοτόπουλο και την επόμενη μόνο αυγά) ή περιορισμένη πρόσληψη υδατανθράκων και αυξημένη πρόσληψη πρωτείνης (όπως η δίαιτα Άτκινς) μπορεί να υπόσχονται θεαματικά και γρήγορα αποτελέσματα όμως έχουν καταστροφική επίδραση στο μεταβολισμό καθώς οδηγούν σε μείωση του μυικού ιστού και απώλεια υγρών, κατά συνέπεια το άτομο οδηγείται σε επαναπρόσληψη του βάρους αν ξεκινήσει να τρώει κανονικά. Επιπροσθέτως οι γρήγορες δίαιτες στερούν από τον οργανισμό βιταμίνες και ιχνοστοιχεία και επιδρούν αρνητικά στη φυσιολογική λειτουργία του ατόμου προκαλώντας νεύρα, κακή διάθεση, έλλειψη συγκέντρωσης, υπνηλία και αδυναμία.\nΠΡΑΓΜΑΤΙΚΟΤΗΤΑ: Πολλές φορές όταν καταναλώνουμε ασυναίσθητα μικρές ποσότητες πολύ συχνά μέσα στη μέρα και δεν έχουμε ισορροπημένα γεύματα δεν είμαστε σε θέση να αξιολογήσουμε την ποσότητα της τροφής που προσλαμβάνουμε. Επιπροσθέτως, όταν δεν υπάρχει το σωστό διατροφικό σχήμα με το πρωινό – το δεκατιανό- το μεσημεριανό – το απογευματινό και το βραδινό, τότε ο μεταβολισμός μας δεν λειτουργεί σωστά και δεν κάνουμε καλές κάυσεις.\nΚαι μην ξεχνάτε, αγαπήστε αυτό που βλέπετε στον καθρέφτη.Αυτό είστε εσείς και για αυτό που βλέπετε είστε μοναδικοί. Σημασία έχει ένα υγιές σώμα και αυτό σε συνδιασμό με την αυτοπεποίθηση σας είναι που θα σας κάνει να λάμπετε!\nPLEASE HELP-ΔΙΑΔΩΣΤΕ ΤΟ.\nΠΡΟΣΟΧΗ!! ΑΚΟΛΟΥΘΟΥΝ ΕΙΚΟΝΕΣ ΩΜΗΣ ΒΙΑΣ\nΈχετε ακουστά ένα καινούργιο σπορ στο οποίο επιδίδονται όλο και περισσότεροι? Το σπορ αυτό ακμάζει στη Νορβηγία και στο Καναδά το οποίο μάλιστα έχει αυξήσει και τη τουριστική προσέλευση στις χώρες αυτές..\nΝαι!!Καλά διαβάσατε, δεν σας γελούν τα μάτια σας. Στο κύνηγι της θαλάσσιας φώκιας αναφέρομαι!!! Και μάλιστα, είναι ένα συγκεκριμένο είδος, η λεγόμενη φώκια χαρπ.\nΟι χάρπ φώκιες του βορειοδυτικού Ατλαντικού είναι αποδημητικές, περνώντας τους καλοκαιρινούς τους μήνες στα αρκτικά και υπό-αρκτικά νερά μεταξύ της Γροιλανδίας και του ανατολικού Καναδικού Αρκτικού, και τους χειμερινούς μήνες στα νερά της ανατολικής ακτής του Καναδά. Ξεκινούν το ταξίδι στο νότο τέλη Σεπτεμβρίου, και εμφανίζονται στην ακτή του Λαμπραντόρ και στον κόλπο του Αγίου Λαυρέντιου τέλη Δεκεμβρίου και αρχές Ιανουαρίου. Τον Φεβρουάριο και το Μάρτιο οι χάρπ φώκιες συναθροίζονται σε εκτεταμένες εκτάσεις για να γεννήσουν τα μωρά τους στη Νέα Γη και στον κόλπο του ’γιου Λαυρέντιου.\nΠαρόλο που οι χάρπ φώκιες είναι το επίκεντρο του εμπορικού κυνηγιού, ένας μικρότερος αριθμός κυστοφόρων φωκιών (Cystophora cristata) κυνηγιούνται κάθε χρόνο. ’λλα είδη φώκιας, συμπεριλαμβανομένου της δακτυλιοφόρου φώκιας (Pusa hispida), της μελανής (Phoca vitulina), της γκρίζας (Halichoerus grypous) και της γενειοφόρου (Erignathous barbatus) σκοτώνονται επίσης στο κυνήγι μη εμπορικού χαρακτήρα.\nΤο Ομοσπονδιακό Υπουργείο Αλιείας και Ωκεανών είναι υπεύθυνο για όλες τις πλευρές της διοικήσεως περί χάρπ φώκιας, το οποίο περιλαμβάνει την εγγύηση ότι το Καναδικό κυνήγι φώκιας είναι σπλαχνικό και ελεγχόμενο.Βέβαια, οι φωτογραφίες μιλούν από μόνες τους...\nΗ Καναδική κυβέρνηση έχει αποφασίσει όχι μόνο να συνεχιστεί το κυνήγι, αλλά και να αυξηθεί, κάνοντας έτσι το μεγαλύτερο κυνήγι θαλάσσιου θηλαστικού να γίνει ακόμα μεγαλύτερο.\nΕίναι σημαντικό να σημειωθεί ότι το 80% των φωκιών που σκοτώνονται είναι ανυπεράσπιστα μωρά. Και οι μέθοδοι που χρησιμοποιούνται για το θάνατό τους είναι αηδιαστικές όσο ποτέ : βιντεοσκοπημένες αποδείξεις δείχνουν ότι οι κυνηγοί πιάνουν συχνά ζωντανές φώκιες με κοφτερούς γάντζους, τις χτυπούν με παράνομα όπλα και έχουν σαν ρουτίνα να γδέρνουν τις φώκιες χωρίς να ελέγχουν αν αυτές είναι νεκρές. Πολλές φώκιες τραυματίζονται και διαφεύγουν, και υποφέρουν πεθαίνοντας κάτω από τον πάγο. Όσο για τα αρσενικά, τα υπερτιμημένα γεννητικά τους όργανα αφαιρούνται και τα σώματα αφήνονται να σαπίσουν στον πάγο.\nΝομίζω θα καταντήσω γραφική αν για άλλη μια φορά μας αποκαλέσω δίποδα ζώα...\nΠΑΡΑΚΑΛΩ ΔΙΑΔΩΣΤΕ ΤΟ. ΕΙΝΑΙ ΤΟ ΕΛΑΧΙΣΤΟ ΠΟΥ ΜΠΟΡΟΥΜΕ ΝΑ ΚΑΝΟΥΜΕ.\nΟι 5 πιο δημοφιλεις δίαιτες και.. γιατί να τις απορρίψουμε!!\nΚαλημέρα παίδες!! Έχετε διαβάσει σε αρκετές αναρτήσεις μου συμβουλές για διατροφή, αυτές που με την κρίση μου θεωρώ σωστότερες να φιλοξενηθούν στο blog. Παρακάτω σας παρουσιάζω τις 5 πιο δημοφιλείς δίαιτες και για ποιους λόγους η καθεμιά αποτυγχάνει και μας κάνει περισσότερο κακό. Μην ξεχνάτε να αγαπάτε τους εαυτούς γιατί είστε μοναδικοί. Δεν μετράει ένα όμορφο κορμί, αλλά ένα υγιές σώμα. Καλές αναγνώσεις!!\nΠρόκειται για μια δίαιτα, της οποίας τις αρχές ενστερνίστηκε ακόμη και το πρώην προεδρικό ζεύγος των ΗΠΑ Κλίντον, με πρόσκαιρα αποτελέσματα. Πρόσφατα, το βιβλίο της South Beach Diet ξεπέρασε σε πωλήσεις εκείνο του Atkins.\nΒασικές Αρχές: Διαχωρίζονται οι υδατάνθρακες σε «καλούς» και «κακούς». Η κατανάλωση των «καλών» επιτρέπεται, ενώ η κατανάλωση των "κακών" απαγορεύεται.\nΆποψη επιστημονικής κοινότητας: Ο διαχωρισμός των υδατανθράκων σε καλούς και κακούς δεν κρίνεται επιστημονικός και τα πιθανά αποτελέσματα της δίαιτας αυτής είναι υπό αμφισβήτηση.\nΠιθανές παρενέργειες: δεν αναφέρονται, ενώ τα άτομα που υποβάλλονται στη δοκιμασία της δίαιτας South Beach παρατηρούν απώλεια βάρους μόνο κατά τις πρώτες εβδομάδες.\nΑναμφισβήτητα, η πιο ευρέως διαδεδομένη δίαιτα με τεράστια και μακροχρόνια ανταπόκριση στο ευρύ κοινό, το δημιούργημα ενός ανθρώπου που ζύγιζε 180 κιλά και που τελικά έχασε τη ζωή του από καρδιαγγειακές επιπλοκές. Τι τραγική ειρωνεία! Η δίαιτα του Dr. Atkins δημοσιεύτηκε για πρώτη φορά στη δεκαετία του 1970 και εξακολουθεί να είναι πολύ δημοφιλής. Οι ιδιοκτήτες πολλών εστιατορίων στις HΠΑ παρατηρώντας την άνευ προηγουμένου επιρροή της δίαιτας του Atkins στον αμερικάνικο πληθυσμό αναγκάστηκαν να συμπεριλάβουν στο Μενού τους σελίδες με τροφικές επιλογές για άτομα που την εφαρμόζουν.\nΒασικές Αρχές: Απαγορεύεται να καταναλωθούν άσπρη ζάχαρη, γάλα, γιαούρτι, άσπρο ρύζι, άσπρο αλεύρι, ζυμαρικά, άσπρο ψωμί, φρούτα και λαχανικά. Επιτρέπεται η κατανάλωση κόκκινου κρέατος, πουλερικών, οστρακοειδών, τυριών πλήρων σε λιπαρά, βουτύρου και μαργαρίνης σε απεριόριστες ποσότητες.\nΒασικές Αρχές: Επιτρέπεται η κατανάλωση μόνο ενός τροφίμου καθ’ όλη τη διάρκεια της ημέρας, π.χ. μόνο γάλα, σε οποιαδήποτε ποσότητα επιθυμεί ο καθένας. Κάποιες τροφές μπορούν να συνδυαστούν, όπως για παράδειγμα το κοτόπουλο με λαχανικά. Η θεωρία της δίαιτας αυτής υποστηρίζει ότι οι τροφές περιέχουν ένζυμα τα οποία "ενεργοποιούν" τον ανθρώπινο οργανισμό, με αποτέλεσμα να απορροφώνται και να μεταβολίζονται οι τροφές χωρίς να αποθηκεύεται λίπος. Όταν τα ένζυμα των διαφόρων τροφών αναμιχθούν, τότε καθίστανται ανενεργά και αποθηκεύεται μεγάλη ποσότητα λίπους.\nΆποψη επιστημονικής κοινότητας: Η θεωρία της δίαιτας είναι ανυπόστατη και μη αποδεκτή από τους επιστήμονες υγείας. Η απώλεια βάρους που μπορεί να επιτευχθεί από τη συγκεκριμένη δίαιτα πιθανότατα οφείλεται σε χαμηλή πρόσληψη θερμίδων, καθώς η μονοτονία της δίαιτας δεν επιτρέπει υψηλή κατανάλωση φαγητού κατά τη διάρκεια μιας ημέρας.\nΠιθανές παρενέργειες: Ζαλάδες, αδυναμία, αλλά όχι συχνές.\nΒασικές Αρχές: Η δίαιτα αυτή υποστηρίζει ότι κάθε άτομο αποτελεί μια ξεχωριστή οντότητα, από άποψη γενετικής και γι' αυτό το λόγο οι διατροφικές οδηγίες πρέπει να ποικίλλουν από άτομο σε άτομο. Βασίζεται στην ύπαρξη των λεκτινών, μιας κατηγορίας πρωτεϊνών, οι οποίες προκαλούν συγκόλληση των ερυθρών αιμοσφαιρίων σε διάφορα όργανα ή συστήματα του σώματος.\nΚάθε άτομο λοιπόν, θα πρέπει να αποφεύγει τρόφιμα που περιέχουν συγκεκριμένες λεκτίνες, οι οποίες προκαλούν συγκόλληση ερυθρών κυττάρων σε άτομα της δικής του ομάδας αίματος. Σύμφωνα με τη θεωρία αυτή δημιουργούνται τέσσερις διαφορετικές δίαιτες για τις τέσσερις ομάδες αίματος.\nΆποψη επιστημονικής κοινότητας: Το θεωρητικό υπόβαθρο της δίαιτας είναι ατεκμηρίωτο, καθώς εάν πραγματικά ίσχυε, στα άτομα τα οποία κατανάλωναν τρόφιμα από απαγορευμένη ομάδα, η υποτιθέμενη συγκόλληση των ερυθρών αιμοσφαιρίων θα προκαλούσε θρομβώσεις, αρτηριακά εγκεφαλικά επεισόδια, εμφράγματα, ακόμα και αναστολή της λειτουργίας κάποιων οργάνων. Η θεωρία των λεκτινών δεν υποστηρίζεται από καμία βιβλιογραφική αναφορά, ενώ και οι ίδιοι οι εισηγητές της δίαιτας δεν την υποστηρίζουν με κάποια μελέτη ή πείραμα. Εξάλλου, ο αποκλεισμός ολόκληρων ομάδων τροφίμων (π.χ. γαλακτοκομικά) σίγουρα δεν ωφελεί τα άτομα που εφαρμόζουν τη δίαιτα αυτή.\nΤα άτομα που την ακολουθούν συνήθως δεν χάνουν βάρος κι αν παρατηρηθεί απώλεια βάρους οφείλεται σε μειωμένη πρόσληψη τροφής κι όχι σε κάποια "μαγική" αλληλεπίδραση.\nτου Εμμανουήλ Δημητρούλη, Κλινικός Διαιτολόγος-Διατροφολόγος, MSc\nΤο αυγό φτερνίζεται.Είναι κολλητικό?\nΌταν υπάρχει γύρω μας η γρίπη των πτηνών και εμφανίζεται η γρίπη των ανθρώπων, θα αυξηθούν οι πιθανότητες να εξελιχθεί η γρίπη των πτηνών σε γρίπη των ανθρώπων, δήλωσε ο Zhong Nanshan, διευθυντής του Ινστιτούτου Αναπνευστικών Νόσων στην επαρχία Guangdong της Κίνας.\nΟ ερευνητής σημειώνει πως οι άνθρωποι που έχασαν πέρσι και φέτος τη ζωή τους από τη γρίπη των πτηνών ήταν πολύ φτωχοί για να αναζητήσουν θεραπεία. Αν συμβεί σε κάποιον να έχει υψηλό πυρετό και πνευμονία θα πρέπει να αναζητήσει θεραπεία σύντομα, δηλώνει ο ειδικός.\nΟι ειδικοί ανησυχούν για την εποχιακή γρίπη, γιατί θα μπορούσε να αναμιχθεί με θανατηφόρο νέο στέλεχος,, όπως ο ιός της γρίπης των πτηνών Η5Ν1. Τέτοιο υβρίδιο θα μπορούσε να μεταδοθεί εύκολα μεταξύ των ανθρώπων και να έχει μεγάλη δύναμη ως προς τη θνησιμότητα.\nΟ ειδικός θεωρεί πως ο ιός της γρίπης των πτηνών έχει δείξει σημάδια μετάλλαξης.\nΑν οι άνθρωποι που έχουν μολυνθεί δεν λάβουν αγωγή σύντομα μπορούν εύκολα να πεθάνουν, εξηγεί ο ειδικός.\nΦέτος στην Κίνα πέθαναν από τον ιό τρεις Κινέζοι μετά από επαφή τους με πουλερικά. Ωστόσο, ο Π.Ο.Υ δήλωσε ότι δεν υπάρχει ένδειξη μετάδοσης από άνθρωπο σε άνθρωπο στις τρεις περιπτώσεις.\nΑν και ο ιός Η5Ν1 έχει μολύνει μόνο 368 ανθρώπους παγκοσμίως από το 2003, το ποσοστό θνησιμότητας είναι υψηλό, καθώς 234 από αυτούς έχασαν τη ζωή τους.\nΓια πολύ καιρό ακούμε,διαβάζουμε και αγνοούμε τέτοιες ειδήσεις, όμως παίδες ,ignorence isn't bliss but a curse, παραφράζοντας μια αγγλική παροιμία..Για να ξαναθυμηθούμε όμως..Τι ακριβώς είναι η γρίπη των πουλερικών?\nΟι ιοί της γρίπης των πτηνών είναι πολύ μεταδοτικοί μεταξύ των πουλιών. Μπορούν να προσβάλουν και να σκοτώσουν σε πολύ μικρό χρονικό διάστημα κοτόπουλα, πάπιες, γαλοπούλες, χήνες. Σπανιότερα προσβάλλουν και τους χοίρους.\nΣτα οικόσιτα πουλερικά μπορεί η νόσος να παρουσιαστεί βασικά με δύο μορφές. Η πρώτη, χαμηλής παθογένειας, προκαλεί ήπια συμπτώματα. Η δεύτερη μορφή, ψηλής παθογένειας, είναι καταστροφική, επηρεάζει πολλά όργανα, μεταδίδεται πολύ γρήγορα και σε 48 ώρες το ποσοστό θανάτων μπορεί να ανέλθει στο 100%.\nΥπάρχουν τουλάχιστον 15 διαφορετικές μορφές ιών της γρίπης των πτηνών. Μόνο οι ιοί της ομάδας Η5 και Η7 προκαλούν τις μορφές ψηλής παθογένειας της νόσου. Από τους εν λόγω ιούς, ο ιός H5N1 που ανήκει στην κατηγορία των ιών της γρίπης τύπου Α, είναι αυτός που μολύνει τους ανθρώπους με ψηλό ποσοστό θανάτων.\nΓια περισσότερες πληροφορίες, μπορείτε να ανατρέξετε και σε προηγούμενα post μου, καθώς και στις πηγές τους.\n[πηγή: εδώ , εδώ]\nΗ ευτυχία είναι κληρονομική? Ή μήπως μπορούμε να μάθουμε να περνάμε καλά? Μια έρευνα που έπεσε στα χέρια μου υποστηρίζει πως ισχύουν και τα δυο!!\nΈρευνα του Πανεπιστημίου του Εδιμβούργου σε δίδυμους υποδεικνύει ότι τα γονίδια μπορεί να ελέγχουν τα μισά από τα χαρακτηριστικά προσωπικότητας που συνδέονται με την ευτυχία μας πράγμα που αποδυκνύει ότι το επίπεδο ευτυχίας μας κατά τη διάρκεια της ζωής μας επηρεάζεται σημαντικά από τα γονίδια με τα οποία έχουμε γεννηθεί.\nΤα άλλα μισά σχετίζονται με τον τρόπο ζωής μας, την καριέρα και τις σχέσεις μας. Ωστόσο, άλλος ειδικός δήλωσε ότι παρά το αποτέλεσμα της έρευνας, που δημοσιεύεται στο περιοδικό ‘Psychological Science’, μπορούμε να εκπαιδεύουμε τον εαυτό μας να είναι περισσότερο ευχαριστημένος.\nΟ Dr Alexander Weiss, σημειώνει πως το κυνήγι της ευτυχίας είναι μια κυρίαρχη ανθρώπινη επιθυμία. Αν και η ευτυχία υπόκειται σε μεγάλο βαθμό σε εξωτερικές επιρροές, η έρευνα αποκάλυψε ότι υπάρχει ‘γενετικό συστατικό’ της ευτυχίας που μπορεί να εξηγηθεί από ‘γενετική αρχιτεκτονική’ της προσωπικότητας. Ο Dr Alex Linley, σημειώνει ότι αν και άλλες έρευνες έχουν υποστηρίξει τον γενετικό παράγοντα, είναι λάθος να θεωρούμε ότι η φύση μας καθορίζει αποκλειστικά την ευτυχία μας.\nΌπως με συμβουλεύει πολλές φορές ένας πάνθηρας, το μυαλό μας καμιά φορά ξεφύγει και το μόνο που προκαλεί είναι υπερβολικό θόρυβο τον οποίο πρέπει να μάθουμε να το αγνοούμε. Βλέπετε, τα πάντα έχουν δυο όψεις! Την ευχάριστη και τη μίζερη. Δεν είναι κακό να παραδεχτούμε ότι μεχρι τώρα κοιτούσαμε την μίζερη όψη των πραγμάτων, μάλλον το οφείλουμε στους εαυτούς μας!! Και για αυτό το λόγο έχω να σας συστήσω ένα βιβλίο που λέγεται "Ο δρόμος του ειρηνικού πολεμιστή" του Dan Millman, ένα βιβλιο που πραγματικα θα αλλάξει τη ζωή σας, τον τρόπο που σκέφτεστε και που αντιδράτε στην καθημερινότητα σας. Η ευτυχία παίδες είναι μέσα μας!!Καιρός να την ελευθερώσουμε. Τι λέτε?\nΤα καλά νέα φέτος έφτασαν νωρίς. Στις 8, 9 και 10 Ιουλίου το Rockwave Festival, μετρώντας αισίως δώδεκα χρόνια ζωής, φέρνει στο κλασσικό πλέον venue του, το Terra Vibe στη Μαλακάσα ονόματα θρύλους της ροκ σκηνής και όχι μόνο.\nΗ πρώτη ανακοίνωση, που βγήκε λίγες μέρες πριν, έκανε απλά την εισαγωγή που θα οδηγούσε στο κυρίως θέμα. Μιλούσε για τη Metal ημέρα, στις 9 Ιουλίου, και περιελάμβανε ονόματα για τα οποία οι φαν της σκηνής είχαν κάθε λόγο να χαίρονται: Judas Priest, Within Temptation, Cavalera Conspiracy και Opeth.\n«THE PRIEST IS BACK IN GREECE FOR THIS YEAR'S ROCKWAVE FESTIVAL!! ONCE AGAIN THE MIGHTY GREEK METALHEADS WILL REUNITE WITH THEIR METAL GODS FOR AN INCREDIBLE PRIEST FEAST OF METAL MANIA AND WE LOOK FORWARD TO GIVING OUR GREEK FANS A SPECTACULAR EVENT THAT WILL SHOWCASE THE SONGS YOU LOVE FROM JUDAS PRIEST PAST AND PRESENT!» - JUDAS PRIEST\n«Rockwave get ready to be Inflikted with the conspiracy of Metal. The Cavalera Conspiracy are ready to fuck shit up and break the 10 year silence!! Greece, lets do this!!!» - MAX CAVALERA\nΗ επόμενη, σήμερα το πρωί, μας έφτιαξε ακόμα περισσότερο τη μέρα. Κι επειδή τα λόγια είναι περιττά, παραθέτουμε «σκέτο» ένα line up δύο ημερών που θα συζητάμε για καιρό: Offspring, Manu Chao, Patti Smith, Marky Ramone και Siouxsie.\nΑξίζει να σημειωθεί το γεγονός ότι οι σκηνές στη Μαλακάσα φέτος θα είναι δύο, η Terra Stage και η Vibe Stage, καθώς και η συμμετοχή των Schooligans, του Schoolwave που πλέον έχει καταστεί θεσμός στο φεστιβάλ την τελευταία ημέρα. Στα... αρνητικά, η πρωινή (!) έναρξη των συναυλιών -οι πόρτες, σύμφωνα με την ανακοίνωση, θα ανοίγουν στις 11 το πρωί- που μας δημιουργεί την παρόρμηση να θυμίσουμε στους διοργανωτές ότι δεν είναι όλο το κοινό του φεστιβάλ φοιτητές.\nΟλόκληρο το line up της κάθε ημέρας έχει ως εξής.\nΤρίτη 8/7: Offspring, Siouxsie, Deus, The Gossip στην Terra Stage και Marky Ramone, Flogging Moly στη Vibe Stage\nΤετάρτη 9/7: Judas Priest, Within Temptation, Cavalera Conspiracy, Opeth και Morbid Angel στην Terra Stage και Carcass, Inner Wish στη Vibe Stage\nΠέμπτη 10/7: Manu Chao και Patti Smith στην Terra Stage και Schooligans στη Vibe Stage.\nΤιμές εισιτηρίων προς το παρόν έχουν ανακοινωθεί μόνο για τη metal μέρα, και έχουν ως εξής: Pl1 ( Α) 70 euro Oρθίων, ειδική περιοχή αμφιθεατρικά αριστερά της σκηνής Pl2 65 euro Oρθίων, ειδική περιοχή μπροστά από τη σκηνή (pitch A) Pl3 50 euro για τις πρώτες μέρες της προπώλησης έως τις 30 Απριλίου , 55 euro στη συνέχεια έως και τις 4 Ιουλίου και 60 euro από τις 5 Ιουλίου έως και την ημέρα του Festival , Ορθίων γενική είσοδος.\nΓια περισσότερες λεπτομέρειες, θα επανέλθουμε… λίαν συντόμως.\nΚαι εμείς θα αναμένουμε με τους όνυχες εις τους οδόντας!!! Έτσι δεν είναι παίδες??!!\n[πηγή : εδώ, εδώ ]\nΚάντε ΑΑΑ να σας βγάλουν το σκωληκοειδίτη σας!!\nΧειρούργοι στο ιατρικό κέντρο UC του Σαν Ντιέγκο, προχώρησαν σε αφαίρεση σκωληκοειδούς υπόφυσης από το στόμα, σε μια προσπάθεια να δοκιμάσουν νέα περισσότερο αναίμακτη τεχνική.\nΘεωρείται ότι αποτελεί την πρώτη τέτοια επέμβαση στις Η.Π.Α. Η κλινική δοκιμή έλαβε άδεια για εφαρμογή σε περιορισμένο αριθμό ασθενών.\nΌπως δήλωσε ο Καθηγητής Mark Talamini, ο σκοπός της επέμβασης είναι να δοκιμαστούν περισσότερες τεχνικές που εστιάζουν στον ασθενή και που θα αποτελούν περισσότερο αναίμακτη επιλογή.\nΤο συγκεκριμένο κέντρο ερευνά καινοτόμους τρόπους για επεμβάσεις με λιγότερες τομές, λιγότερο πόνο και πιο γρήγορη ανάρρωση.\nΗ εγχείρηση έγινε σε 42χρονο ασθενή από την Καλιφόρνια, ο οποίος είναι ο πρώτος ασθενής που υποβάλλεται σε τέτοιου είδους επέμβαση στις Η.Π.Α. Η Ινδία είναι η μόνη άλλη χώρα που έχει ανακοινώσει τέτοια επέμβαση.\nΌπως δήλωσαν οι χειρούργοι, χρειάστηκε μόνο μια μικρή τομή για την εισαγωγή της μικρής κάμερας στον αφαλό για να ολοκληρωθεί η επέμβαση έναντι τριών τομών που χρειάζονται στη λαπαροσκοπική μέθοδο.\nΟ ασθενής πήρε εξιτήριο 20 ώρες μετά την επέμβαση και την επομένη της επέμβασης ανέφερε ελάχιστο πόνο.\nΗ τεχνική NOTES αφορά την εισαγωγή χειρουργικών εργαλείων και μικροσκοπικής κάμερας από φυσική οπή, όπως είναι το στόμα, στο επιθυμητό όργανο.\nΑποφεύγοντας τις μεγάλες τομές στην κοιλιά, οι ασθενείς έχουν ταχύτερη ανάρρωση και λιγότερο πόνο, ενώ αποφεύγουν τυχόν εμφάνιση μετεγχειρητικής κήλης.\nΤα εργαλεία πέρασαν από το στόμα του ασθενή στο στομάχι, όπου έγινε μικρή τομή στα τοιχώματα, για να εισαχθεί το εργαλείο και να φτάσει στη σκωληκοειδή υπόφυση για αφαίρεση.\nΓείτσες.. Bless you..Gesundheid..\nΤο βασικότερο παθολογικό πρόβλημα, που απασχολεί μεγάλες ομάδες πληθυσμού αυτήν την εποχή είναι οι αλλεργίες της Άνοιξης, στην πυροδότηση των οποίων συμβάλλει σε μεγάλο βαθμό και το κάπνισμα. Λόγω της αυξημένης κυκλοφορίας της γύρης στην ατμόσφαιρα και άλλων αλλεργιογόνων, πολλοί άνθρωποι εμφανίζουν μπούκωμα, βήχα, δύσπνοια, ή οίδημα και ερυθρότητα στα μάτια. Οι αλλεργίες στον άνθρωπο, ενδέχεται να έχουν ελαφρά συμπτώματα, μπορεί όμως σε σοβαρές περιπτώσεις να οδηγήσουν σε σοβαρή δύσπνοια, επιβάρυνση του καρδιοαναπνευστικού συστήματος, πτώση πίεσης, ακόμη και στο θάνατο.\nΗ Roylita προσωπικά, έχει υπεραρκετές αλλεργίες από δερματικά εξανθήματα μέχρι και δύσπνοιες. Δυστυχώς άφησα το πρόβλημα να εξελιχθεί και πήγα αργά στον ωτορυνολαρυγγολόγο. Για να διαπιστωθεί σε τι είμαι αλλεργική κάναμε το ειδικό test με τον γιατρό κατα το οποίο με μια ειδική βελόνα για κάθε αλλεργιογόνο μου τσίμπησε ελαφρά την επιδερμίδα. Δεν πονάει καθόλου!! Πιο ελαφρύ και από τσίμπημα κουνουπιού παίδες!! Αν στο σήμειο που υπήρχε κάποιο τσίμπημα δημιουργηθεί κάποιο σγρουμπαλάκι, σαν τσίμπημα κουνουπιού, σε αυτό το αλλεργιογόνο αντιδρά ο οργανισμός μου.Μου χορηγήθηκαν 40 τέτοια, και βρέθηκα αλλεργική στα 30!!!! Π Ι Κ Ρ Α !!!!..........\nΠαρακάτω σας παρουσιάζω κάποια μικρά tips για να κάνετε την ζωή σας πιο εύκολη!! Κάποια είναι λίγο υπερβολικά, αλλά όλα βοηθούν στην αντιμετώπιση των αλλεργιών, πιστέψτε με!!\nΗ ΦΙΜΩΜΕΝΗ ΕΙΔΗΣΗ ΤΟΥ ΜΗΝΑ!!! - ΔΙΑΔΩΣΤΕ ΤΟ!!!!\nΠΑΡΑΚΑΛΩ ΔΙΑΔΩΣΤΕ ΤΟ!!!\nΤο παρακάρω μου στάλθηκε με email..\nΗ δικαστής Γρεβενών κ Μαρία Μαργαρίτη, εκδιώχθηκε κακήν κακώς από το δικαστικό σώμα, όταν έβγαλε στη φόρα παρτίδα Κονδυλίων που προορίζονταν ως οικονομική ενίσχυση σε σεισμοπαθείς, τα οποία κατασπαράχθηκαν από κρατικούς και παρακρατικούς φορείς. Παράλληλα, ξεμπρόστιασε ολόκληρο το δικαστικό σώμα, αποκαλύπτοντας τον ΟΙΚΟ ΑΝΟΧΗΣ ΠΟΥ ΛΕΙΤΟΥΡΓΕΙ ΣΤΟΥΣ ΧΩΡΟΥΣ ΤΩΝ ΔΙΚΑΣΤΗΡΙΩΝ.. Εκατοντάδες ανήλικοι έχουν κακοποιηθεί σεξουαλικά (και πολλές φορές έναντι αμοιβής που απολαμβάνουν δικαστικοί και άλλοι 'μεσάζοντες') σε μυστικό χώρο, ειδικά διαμορφωμένο εντός των δικαστηρίων!\nΗ κ Μαρία Μαργαρίτη, προέβη σε απεργία πείνας έξω από το Μέγαρο Μαξίμου, ζητώντας την πλήρη αποκατάστασή της και την ανάδειξη των παραπάνω θεμάτων. Όμως, η προσωπική ασφάλεια του κ. Καραμανλή φρόντισε να την απομακρύνει βίαια, όπως θα δείτε και στο παρακάτω βίντεο.\nΔείτε το βίντεο εδώ !!!!\nΟι 15 καλύτερες ατάκες του Αρκά!!!\n2 ΔΙΑΣΚΕΔΑΣΗ ΕΙΝΑΙ Η ΤΕΧΝΗ ΝΑ ΚΟΥΡΑΖΕΣΑΙ ΤΙΣ ΩΡΕΣ ΑΝΑΠΑΥΣΗΣ.\n3 H ΠΕΙΡΑ ΕΙΝΑΙ ΜΙΑ ΧΤΕΝΑ ΠΟΥ ΤΗΝ ΑΠΟΚΤΑΣ ΟΤΑΝ ΕΙΣΑΙ ΠΙΑ ΦΑΛΑΚΡΟΣ!\n6 ΤΟ ΚΑΛΥΤΕΡΟ ΦΑΡΜΑΚΟ ΓΙΑ ΤΟ ΒΗΧΑ ΕΙΝΑΙ Η ΦΑΣΟΛΑΔΑ. ΜΕΤΑ ΘΑ ΦΟΒΑΣΑΙ ΝΑ ΒΗΞΕΙΣ\n7 Η ΤΕΧΝΗΤΗ ΝΟΗΜΟΣΥΝΗ ΔΕΝ ΜΠΟΡΕΙ ΝΑ ΚΕΡΔΙΣΕΙ ΤΗ ΦΥΣΙΚΗ ΗΛΙΘΙΟΤΗΤΑ.\n8 Η ΖΩΗ ΧΩΡΙΖΕΤΑΙ ΣΕ ΤΡΕΙΣ ΦΑΣΕΙΣ: ΕΠΑΝΑΣΤΑΣΗ, ΠΕΡΙΣΥΛΛΟΓΗ, ΤΗΛΕΟΡΑΣΗ. ΞΕΚΙΝΑΣ ΝΑ ΑΛΛΑΞΕΙΣ ΤΟΝ ΚΟΣΜΟ ΚΑΙ ΚΑΤΑΛΗΓΕΙΣ ΝΑ ΑΛΛΑΖΕΙΣ ΚΑΝΑΛΙΑ.\n10 ΜΕΓΑΛΟΦΥΪΑ ΕΙΝΑΙ ΚΑΠΟΙΟΣ ΠΟΥ ΣΕ ΜΙΑ ΠΑΡΑΛΙΑ ΓΥΜΝΙΣΤΩΝ ΜΠΟΡΕΙ ΝΑ ΘΥΜΑΤΑΙ ΦΑΤΣΕΣ.\n11 ΑΚΟΜΑ ΚΑΙ ΜΙΑ ΚΟΙΝΩΝΙΑ ΗΛΙΘΙΩΝ ΕΙΝΑΙ ΤΑΞΙΚΗ. ΕΤΣΙ ΕΝΑΣ ΗΛΙΘΙΟΣ ΠΛΟΥΣΙΟΣ ΕΙΝΑΙ ΑΠΛΑ ΠΛΟΥΣΙΟΣ ΕΝΩ ΕΝΑΣ ΗΛΙΘΙΟΣ ΦΤΩΧΟΣ ΕΙΝΑΙ ΑΠΛΑ ΗΛΙΘΙΟΣ.\n12 Η ΤΥΧΗ ΧΤΥΠΑΕΙ ΤΗΝ ΠΟΡΤΑ ΣΟΥ ΜΟΝΟ ΜΙΑ ΦΟΡΑ, ΑΛΛΑ Η ΑΤΥΧΙΑ ΕΧΕΙ ΠΟΛΥ ΜΕΓΑΛΥΤΕΡΗ ΥΠΟΜΟΝΗ.\n13 ΕΧΩ ΔΙΑΒΑΣΕΙ ΤΟΣΑ ΠΟΛΛΑ ΓΥΡΩ ΑΠΟ ΤΟ ΚΑΠΝΙΣΜΑ ΚΑΙ ΤΟ ΠΟΤΟ ΠΟΥ ΑΠΟΦΑΣΙΣΑ ΝΑ ΚΟΨΩ ΤΟ ΔΙΑΒΑΣΜΑ\nΓια μην γλωσσεύουμε την μπέρδα μας..!!\nΕίναι φορές που άλλα λέμε και άλλα καταλαβαίνουν οι άλλοι..Ας δούμε πως παρερμηνεύονται κάποιες καθημερινές λέξεις..!!!\nΔΙΠΛΩΜΑΤΗΣ: Αυτός που σου λέει να πας να γ@μηθείςμε τέτοιο τρόπο, που εσύ δεν βλέπεις την ώρα να το κάνεις.\nΟΙΚΟΝΟΜΟΛΟΓΟΣ: Ο ειδικός που θα ξέρει αύριο για ποιό λόγο αυτό που προέβλεψε εχθές δεν έγινε σήμερα.\nΚΒΑΝΤΙΚΟΣ ΦΥΣΙΚΟΣ: Είναι ένας τυφλός άντρας μέσα σε ένα σκοτεινό δωμάτιο, που ψάχνει μια μαύρη γάτα, δηλαδή κάτι που δεν υπάρχει.\nΠΟΝΟΚΕΦΑΛΟΣ: Το αντισυλληπτικό που χρησιμοποιήθηκε κατά κόρον από τις γυναίκες κατά τη δεκαετία του 90.\nBloody Burbery, the game: Οι ήρωες με τις γούνες!!...\nΟι 5 πιο δημοφιλεις δίαιτες και.. γιατί να τις απο...


Αιώνια Γυναίκα!: Η τύχη της Δοξούλας\nΗ τύχη της Δοξούλας\nΟι τέσσερις γυναίκες έπιναν τον καφέ τους και κακοχρόνιζαν τον αρραβωνιαστικό της Δοξούλας.\n- Μπρε την καημένη την κοπέλα...\n- Κρίμας το κορίτσι...\n- Τον παλιάθρωπο, τον ελεεινό...\n- Κακό χρόνο να ΄χει ο χαϊρσίζης...\n- Άδικη ώρα να τον έρτει!\n- Δεν έχει φιλότιμο το πετσί του!\n- Άδικο έχει η Ευταλού;\n- Βουνό το δίκιο τση...\n- Πολύ τη σκέπτουμαι τη χριστιανή...\n- Σαν παιδί της την έχει, σπίτι της μεγάλωσε...\n- Με τις κόρες της μαζί...\n- Κι η μαμά της πόση σύχυση επήρε...\n- Και πού να το μάθει κι ο μπαμπάς της...\n- Μπα που γιαγκίνι να τόνε κάψει!\n- Λέτε να το κάμει η θεία τση;\nΣουλτάνα, Ανθούλα και Βενέτω, κάρφωσαν τα μάτια τους στη Μαρίκα.\n- Μπα, δε φαντάζουμαι...\n- Λόγια της στεναχώριας ητανάνε...\n- Κι άμα η Σεφταλού που την έχει θολώσει το μάτι της πάει και κάμει καμιά κουτουράδα, τι γένεται;\n- Σους μπρε Άνθω, μη το μελετάς!\n- Έτσι που ηγίνηκε το πράμα συμπεθέρα, ποτέ δεν ηξεύρεις... Τον έχει τόσο καιρό στου τουφεκιού τη μπούκα, ήμαθε και τα καμώματά του με την άλλη... Αχ και πόσο την καταλαβαίνω...\n- Το ξεύρω συμπεθέρα μου, δεν το ξεύρω για;\nΣτην άλλη άκρη της Αθήνας, τον καταριόταν η Ευταλού σοτάροντας το φιδέ στο βούτυρο για να κάνει πιλάφι. Όρεξη για μαγείρεμα δεν είχε αλλά δε μπορούσε να μείνει νηστική, κάτι έπρεπε να βάλει στο στόμα της. Έριξε και το πλυμένο και στεγνωμένο ανάμεσα σε δυο πετσέτες ρύζι κι ανακάτευε με την ξύλινη κουτάλα μέχρι να γίνει διάφανο. Δε θα το έβραζε με ζεστό νερό, είχε κρατήσει ζωμό από το μοσχάρι που είχε κάνει σούπα προχθές.\n<< Επυρκόλησέ μας* το σκουλούτζι! Κελετζού! Να παουρίζω* τζαι να κάμνει την παπίρα!* Ούλο άφηκέ με κι άφηκέ με λαλούσε... Μανή!* Λογιασμένη* τόσους χρόνους κι η μούτη* της μην πέσει χαμαί... Έ το! Τόσα προξένια τζαι να πέσει στον ξιμαρισμένο* που φωθκιά να τόνε κάψει... Αχ...>>\nΗ Χρόνα φάνηκε στη γειτονιά φορτωμένη με δυο τσάντες φρούτα. Κοντοστάθηκε έξω από την αυλή της "πελλής" τάχα να ξαποστάσει και κρατούσε το στήθος της βαριανασαίνοντας.\n<<Ούλο τζαι κάτι θα μάθω...>>\nΗ Σπυριδούλα που έριχνε κάτι αποφάγια στο κεσεδάκι για να φάει η γάτα της, την είδε κι έτρεξε αμέσως έξω. Ήταν καλόψυχη στο βάθος κι ας αρπαζόταν όλη την ώρα με τους γείτονες.\n- Τι έπαθις καλέ; Στάσου να σι φέρω μια καρέκλα να κάτσεις, χάμω θα πέσεις! Α πα πα τη γυναίκα!\n- Καλόν να έσιεις κόρη...\nΤην έβαλε να καθίσει στην αυλή και της πρόσφερε ένα ποτήρι κρύο νερό για να συνέλθει κάπως.\n- Πιε το κυρά - Χρόνα μου και θα σι φέρω βρεμένη πετσέτα να βάλεις στο κεφάλι σου!\nΜε προσοχή για να μη χαλάσει το χτένισμά της, την έβαλε στο μέτωπο.\n- Πώς είσι τώρα, καλύτερα;\n- Ε... Μηάλη* τζάλη, να φύρνομαι...*\nΔεν κατάλαβε ακριβώς η γειτόνισσα, αλλά ήταν σίγουρο πως ζαλιζόταν. Ευτυχώς που την πρόλαβε στην πόρτα της.\n- Μπας κι είσι νηστικιά; Να σι φέρου λίγη πίτα να φας, να στυλώσεις!\n- Όι, μη κάμνεις τίποτα...\n- Σώπα καλέ! Πρωί - πρωί τη φούρνισα, ζιστή είνι ακόμα!\nΠερίφημες οι πίτες της Σπυριδούλας και τα τυλιχτά γλυκά στο ταψί!\nΗ μάνα της έστειλε αρκετά κιλά χυλοπίτες και τραχανά σε πάνινες σακούλες για να περάσουν το χειμώνα που ερχόταν, μαζί και μια κούτα με μπόλικα φρέσκα αυγά. Κράτησε για το σπίτι κι έστειλε τα πιο πολλά για τα εγγόνια της.\nΠίτα ορέχτηκε κι έβαλε ίσα με μισό κιλό τραχανά να βράσει, με δυο μεγάλες κουταλιές φρέσκο βούτυρο. Νερό ίσα να το σκεπάζει, γιατί δεν έπρεπε να έχει ζουμιά η γέμιση.\nΈτριψε τυρί κι όταν γέμισε ένα βαθύ πιάτο, έπιασε το αλεύρι και τον πλάστη για το φύλλο.\nΠάνω από ένα κιλό χρειάστηκε όταν έριξε το χλιαρό νεράκι, ένα ποτήρι λάδι και μια κουταλιά ξίδι για να γίνει τραγανό.\nΤο ζύμωσε καλά κι όταν έγινε μια απαλή μπάλα το άφησε σκεπασμένο να ξεκουραστεί.\nΌταν ο τραχανάς κρύωσε κι έγινε σαν πηχτή κρέμα, έριξε έξι χτυπημένα αυγά, το τυρί και πιπέρι.\nΑλάτι δεν έβαλε καθόλου γιατί η μυζήθρα ήταν αρκετά αλμυρή.\nΤο μεγάλο ταψί αλείφτηκε καλά με μπόλικο λιωμένο βούτυρο.\nΑλεύρωσε το πεντακάθαρο μουσαμαδένιο τραπεζομάντιλο και τον πλάστη κι άνοιξε δυο φύλλα.\nΌταν έκλεισε το μείγμα, το πέρασε με αυγό από πάνω και τη χάραξε ελαφρά με το μαχαίρι.\nΗ φουρνάρισσα την έψησε τέλεια κι ευχήθηκε να είναι καλοφάγωτη.\n- Άκου που σι λέω, θα σι αρέσει και θα μι ζητάς κι άλλη!\nΣαν ένιωσε τάχα καλύτερα, την πέρασε στην κουζίνα για να μη τη βλέπουν οι γειτόνισσες που βγήκαν "εντελώς τυχαία" στις πόρτες τους με τα ξεσκονόπανα και τις σκούπες και μετράνε τις μπουκιές της.\n- Κουτσομπόλες είνι, τίποτα δεν τοις ξιφεύγει! Εγώ κυρά - Χρόνα μου, του σπίτι κι τουν άντρα μου κοιτάω μονάχα κι αυτές όλο μ' ενοχλάνε... Μια τα νιρά τα ρίχνουνι απ΄τη δικιά μου τη μιριά, μια τινάζουνι τις κουριλούδες άμα είνι ανοιχτό το παράθυρό μου κι μπαίνουνι μέσα οι σκούλις, σι δουλειά να βρισκούμαστι... Παλιόκουσμος, τι να πεις... Κι η φιληνάδα σου η Ευταλού, μι μισό μάτι μι κοιτάει! Να πεις που την έκαμα κι τίποτα; Όλα πια τη φταίνε... Ακόμα κι με το ζωντανό μου τα βάζει κι μ' έσουρι τόσα λόγια!\n- Εν είναι κακό πλάσμα κυρά - Σπυριδούλα μου...\n- Είνι, πώς δεν είνι;\n- Ο κάτος* σου θα έμπαινε στη μαείρισσα* και θα μαγάριζε...\n- Κι για τούτο μι γυρνάει την πλάτη άμα μι δει;\n- Ε... Θκιαολίστηκε που είδε τον στην βούρνα...*\n- Τι να κάμω, να του σκουτώσου;\n- Αγαπά σε όπως ούλα τα πλάσματα, πολλά καλήν καρκιάν έσιει! Μες στο χωρκόν μας βοηθούσε ούλους τους φτωχούς... Μα αυκά, μα γάλα που είσιενε τα χτηνά...* Είπεν τους που φεύκει τζαι ούλοι κλαίγασι...\nΗ Σπυριδούλα ρουφούσε τα λόγια της και ρωτούσε με τρόπο να μάθει κι άλλα για τη ζωή της. Τόσα χρόνια τσακωμένες, δεν είχε δοθεί η ευκαιρία να μάθει τη ρίζα και τη φύτρα της Ευταλούς.\n- Καλουπάντρεψε τις κόρες της, ε;\n- Ναι! Σπιτούθκια ωραία έχουσι, αντράες καλοί...\n- Τοις έκανι κι προίκα;\n- Ου! Είχεν λίρες στην πούγκαν της!\n- Α! Μπράβο, ας είνι...\n- Πολλάν εύκολα είναι που στεναχωρεύκεται, έσιει τζαι την κοπελλούα της αρφής της με το γάρο* που τραφκιέται...\n- Απ' την αρχή δι μι άρεζε αυτός κυρά - Χρόνα μου! Κι μπορεί να μη τα ΄χουμε καλά μ' αυτή, αλλά η ανεψά της η καημένη τι φταίει; Αμαρτία είναι να τήνε κοροϊδεύει τόσο καιρό και να μη τη στεφανώνεται... Οι άντριδες ανάγκη δεν έχουνε, μήτε όνομα κακό βγάζουνε... Αλίμονο στις τσούπρες που ξεροσταλιάζουνι κι χάνουνι τα καλύτερά τους χρόνια... Και το τέλος πιο είνι; Έτσι μένουνι και δεν τις θέλει μετά κανένας...\nΗ Χρόνα απολάμβανε τις τελευταίες μπουκιές της πίτας και μούγκριζε καταφατικά. Όταν το πιάτο άδειασε και μετά τα "γεια στα χέρια σου" ψήθηκε κι ο καφές. Ήθελε να μάθει τα πάντα κι ήταν η μοναδική ευκαιρία.\n- Εσού πώς τα έμαθες Σπυριδούλα μου;\n- Α! Ο άντρας μου είχε πάει στον κουρέα και τον είδι μέσα! Σάματις να σιαχνότανι γαμπρός μι λέει! Τα μαλλιά του έκοψι κι ξουρίστηκι αυτός, τον είπι κι να τόνε βάλει πιο πουλύ κολόνια κι καμάρουνι σαν του γύφτικου σκεπάρνι! Τον έκαμι αστεία όσο τον έβαζι τα αρώματα κι τον έλεγι ότι σίγουρα είνι για ραντεβού μι γυναίκα! Αυτός πάλι λέει πως τόνε θέλουνι πολλές! Δεν είπι ότι έχου την αρρεβωνιάρα μου κι σιάχνουμαι για κείνη! Κι σηκώθηκι κι έφυγι σαν κύριος, χωρίς να πλερώσει! Θα περάσω αύριο τον είπι! Μετά που έκατσι ο άντρας μου, πιάσανι την κουβέντα και τον λέει ότι είνι κι τεμπέλης κι γυνικάς πουλύ! Στιναχουρέθηκι αυτός που βλιέπει την κοπέλα να μπαίνει και να βγαίνει στη θεία της ταχτικά κι μιτά που έκλεισε το μαγαζί ο άνθρωπος τόνε είδι πάλι στου καφινείο. Τάβλι παίζανι μ' ένα που δουλεύουνε μαζί κι παραγγείλανι ένα ούζο να πιούνι... Ε, όλοι μαζί γίνανι μια παρέα κι λέγανι για τα μαγαζιά κι τέτοια... Κει απάνω τον λέει ο δικός μου για του φέσι που τον έβαλι αυτός κι ότι άμα έχει τέτοιοι πιλάτες θα τόνε προκόψουνι κι βγήκανι όλα στη φόρα...\n- Ότι αυτός είχι πάντα φιληνάδες, ακόμα κι όταν δώκανι του λόγο μι την κοπέλα! Όλες του σκοινιού κι του παλουκιού, καμιά της προκοπής διν έκατσι μαζί του γιατί τόνε ξέρουνι... Και τώρα λέει, έχει μπλέξει λέει μι μια τσαούσα από τα Πετράλωνα που τόνε σούρνει απ' τη μύτη λέει!\n- Με τη Δοξούλα τι θα γινήσκει;\n- Καλέ, διν του κατάλαβις πως την έχει έτσι να πιρνάει τουν κιρό του;\nΆστραψε το μάτι της κι έκρυψε με δυσκολία το θριαμβευτικό της χαμόγελο.\n<< Καλαμαρά ήθελεν η Δόξα, λίος εφάνηκέν της ο Πάντος μου, καλά να πάθει!>>\n- Άμα λαλούσα, κακιά θα εγίνησκα...\n- Κακιά γιατί να γίνεις; Φιληνάδες τόσα χρόνια είσαστι, διν έχεις του δικαίουμα να την πεις ένα πράμα που δεν το βλιέπεις σωστό; Κι η δικιά μου κόρη άμα μας είπι που αγαπάει κάποιον, λυτοί κι διμένοι βάλαμι κι εγώ κι ο πατέρας της να μάθουμι τι σόι πράμα είνι αυτός! Καλό πιδί μας είπανι, δουλεύει, καλή η οικογίνειά του... Κι να σι πω, ο άντρας μου τόνε παρικολούθησε κι κάμποσες φουρές, να δούμι τι κάνει άμα δεν είνι μι την κόρη μας...\n- Εβγήκεν καλός;\n- Βέβια, πουλύ καλός είνι! Κι χτήματα έχει, λιφτάκια καλά βγάζει κι τα δίνει ούλα στης γυναίκας του τα χέρια, καλός πατέρας είνι, παράπονα δεν έχουμι... Κι ου γιος μου καλά έπεσι κι αυτός, η νύφη μου πουλύ νοικουκυρά είνι, προικισμένη, σπίτι ωραίο την κάμανι οι γονιοί της με ούλα μέσα, τα πάντα! Μακριά μένουνι βέβαια και δεν τοις βλιέπουμε ταχτικά, αλλά τι να κάνεις...\n<<Με σένανε πεθερά καλύτερα που μεινήσκουν στην άλλην άκρη...>>\nΗ Ευταλού το φυσούσε και δεν κρύωνε.\n- Θκιάλε* πάρε τον νούρον* σου΄πο δα! Έκρουσε* τα σπιτούθκια μας ο τίτσιρος!* Τζαι στον παρπέρην* ο μουχτιτζής* δίχα* παράες στην τζέπην; Στον παρπέρην; Ούλο για τα δώρα του λαλούσε η αχάπαρη* που να την τριχομαλλίσω!* Λαφαζάνης!* Ετζοίμησεν την τζαι αυτήν τζαι ούλους ΄πο τζει! Πατσαρκές* τζαι σιέσιμο στην κελέν του!\n- Κρίμας την κορούα...\nΉπιε λίγο κρύο νερό να ηρεμήσει από τη σύγχυση.\n- Θαρκούμαι πως ετράβηξέν της παράες...\n- Λαλείς το Ευταλού μου;\n- Λαλώ το! Τζείνη εν είπεν μου τίποτα, μα εζήτησεν της αρφής μου...\n- Είπα τα με την αρφήν τζαι τον γαμπρόν μου...\nΗ Χρόνα έβλεπε ότι ο αρραβώνας τους θα χάλαγε. Όσο και να τον αγαπούσε η κοπέλα, δεν υπήρχε περίπτωση να συγχωρήσει τις απιστίες του. Πολύ φοβόταν ότι ο γιος της θα έτρεχε να την παρηγορήσει κι ίσως τελικά την κέρδιζε.\nΑυτό δεν το ήθελε πλέον με τίποτα.\n<<Ετραφκιότανε μ' αυτόνα τζαι θα την βάλει στην αγκάλην του δεύτερος; Όι!>>\nΕκείνος όμως που ζούσε με την ελπίδα ότι τελικά θα την κατακτήσει, έκανε άλλα σχέδια.\nΗ μητέρα του έψησε καφέ μετά το μεσημεριανό φαγητό.\n- Αυτό γινήσκεται τόσον καιρόν γιε μου... Αν είσιε νουν, ούλο τζαι κάτι θα έβλεπε...\nΟ Πάντος ένιωθε την καρδιά του να φτερουγίζει.\n<<Θα τον διώξει και θα γίνει δικιά μου η Δοξούλα!>>\n- Αντροπή μηάλη τόσα χρόνια με τζείνον χαρτωμένη τζαι να...\n- Ωχ βρε μάνα κι εσύ, πού βλέπεις την ντροπήν;! Συμβαίνουν αυτά! Βγήκε σκάρτος αυτός, θα βρει άλλον να σάζει την ζωήν της! Μια χαρά κοπέλα είναι, ουρά θα κάνουν οι γαμπροί!\nΗ Χρόνα που τον ψάρευε τόση ώρα, άρχισε να φουντώνει.\n- Τζαι ποια οικογένεια θέλει την για νύφη, ε;\n- Ε... Λες να μη τη θέλουνε που είναι τόσο καλή;\n- Δευτερκάτικη κάνας χηράτος αν τήνε πάρει... Βούθκια* εν είναι τα πλάσματα! Εν λαλώ που ετζοιμήθηκε μαζί του, αμά τόσον τζαιρόν μιτά του* ούλο τζαι...\n- Ούσου μάνα!\n- Εν τω πιστεύκω μάνα μου! Καλοθωρείς την ακόμα, ε;\n- Ποιος το λέει αυτό;\n- Το πουλούι!*\n- Βρίξε!* Με τα σιέρκα σταυρωμένα εν έμνησκα εγιώ! Η Ευταλού που συντύχαμε πολλά σε ήθελεν τζαι ξέρεις το, η αναράδα* σου η ψηλομούτα που ματούθκια εν είσιε για λόου σου, όι! Καλαμαράν ήθελεν, να τον λουθεί*!\n- Τώρα πια... Τυχερή ήτανε και γλύτωσε...\n- Νούσιμη εν ήτονε!\n- Αφού την ήθελες κι εσύ βρε μάνα, γιατί τη βρίζεις και την κατηγορείς; Έκανε μια αρρεβώνα και ατύχησε, κρίμα δεν είναι να χαθεί;\n- Τζαι εγιώ ήθελά την γιε μου, απ' των γονιών της την αγκάλη, όι του χαρτωμένου! Αξίζει σου η καλύτερη, ν' αγαπά σε, να κάμει σου κοπελούθκια, να ζήσεις πολλά καλά μιτά της... Αυτή τώρα θα...\n- Την αδικείς μάνα... Κάθε μέρα δεν τον έβλεπε, συ μου τα έλεγες! Μια πάστα στην πλατεία, κάνα θέατρο ή κινηματόγραφο, αυτά έκαμαν...\n- Τζαι τα σιέρκα του τζαι τον στόμαν του; Λαλώ σου τα τόσην ώραν που εν τα σκέφτεσαι!\nΌλα τα σκεφτόταν ο Πάντος κι η ζήλια του έτρωγε τα σωθικά. Κάθε φορά που τη συναντούσε στολισμένη, ήξερε ότι είχαν ραντεβού και δάγκωνε τη σφιγμένη του γροθιά...\n- Κολοκούθκια με τ' αυκά θα φας το βράδυ!\nΗ φωνή της μάνας που αποφάσισε να τερματίσει την κουβέντα τους διέκοψε τις σκέψεις του. Σήκωσε αδιάφορα τους ώμους και βγήκε να συναντήσει τους φίλους του.\nΗ Δοξούλα κατέβηκε από το λεωφορείο και κοίταξε το χαρτάκι με τη διεύθυνση ακόμα μια φορά για να σιγουρευτεί. Σε πέντε λεπτά χτυπούσε τη σιδερένια πόρτα της "χαρτούς" που ανεπιφύλακτα της είχε συστήσει η πιο στενή της φίλη.\n<< Όλα θα στα βρει, έννοια σου!>>\nΗ μεγαλόσωμη, έντονα βαμμένη γυναίκα με τη γυαλιστερή κελεμπία και τα χρυσαφί πασούμια την υποδέχθηκε ευγενικά και της υπέδειξε μια άδεια πολυθρόνα στο μικρό σαλόνι. Μια σκαλιστή φοντανιέρα με σοκολατάκια στο τραπέζι, γλύκαινε τις πελάτισσες που περίμεναν.\nΘέλοντας και μη άκουγε τις συζητήσεις τους που ομολογουμένως είχαν ενδιαφέρον. Η μια ήθελε να μάθει για τον άντρα της που υποψιαζόταν ότι είχε κρυφή σχέση, η άλλη αν η κόρη της θα παντρευόταν, η πιο λαλίστατη αν ο φίλος της θα χώριζε τη γυναίκα του για να την πάρει, βγήκε κι η κυρία που ήταν μέσα αρκετή ώρα ενθουσιασμένη.\n- Όλα μου τα βρήκε! Και στο χαρτί και στα κάρβουνα!\n- Μα είναι καταπληκτική!\nΜέχρι να έρθει η σειρά της, η μαντάμ βγήκε από το "γραφείο της" άλλες δυο φορές. Πάντα υποδεχόταν η ίδια τους πελάτες της, γιατί όπως άκουσε η Δοξούλα την επισκέπτονταν κι αρκετοί άντρες.\nΜπήκε διστακτική, φοβόταν λίγο. Η πληθωρική γυναίκα της άπλωσε το χέρι με τα αμέτρητα χρυσά βραχιόλια και τα μεγάλα δαχτυλίδια. Τα μακριά της νύχια ήταν βαμμένα κατακόκκινα και το βαρύ της άρωμα πλημμύριζε το χώρο.\n- Καλώς ήρθες! Πώς σε λένε;\nΤο δωμάτιο ήταν ντυμένο με μπορντό ταπετσαρία κι άναβαν δεκάδες κεριά διαφόρων σχημάτων. Εικόνες ορθόδοξες, σταυροί και πάπυροι κρέμονταν στους τοίχους, δίπλα σε σύμβολα παράξενα. Φαραώ, αιγυπτιακές γάτες, πυραμίδες, σκαραβαίοι, όλα περίτεχνα σκαλισμένα στόλιζαν το τραπέζι και το έπιπλο με τη βιτρίνα στη γωνία.\nΤης πρόσφερε λικέρ από μια καράφα.\n- Εγώ το φτιάχνω! Στην υγειά σου!\nΓεύση γλυκιά μελιού αλλά έντονη από τα μπαχαρικά τη βοήθησε κάπως να χαλαρώσει. Εκείνη ανακάτευε τα χαρτιά της τράπουλας\n- Μελέτησε αυτό που θες και κόψε!\nΕικόνες πολύχρωμες απλώθηκαν μπροστά της. Είχε φτάσει η μεγάλη στιγμή. Θα παντρευόταν ή θα έμενε στα αζήτητα σαν τόσες άλλες κοπέλες;\n- Πολλά δάκρυα κάνεις για έναν άντρα αλλά δεν αξίζει... Άλλες έχει στο μυαλό του και βάζει στο κρεβάτι του! Εσένα κορίτσι μου άλλος σε θέλει αλλά τον έχεις πίσω σου... Στην έννοια και στην καρδιά του σ' έχει... Εμπόδιο βλέπω όμως από γυναίκα μεγάλη, μπορεί να είναι η μάνα του.\nΗ Δοξούλα είχε εκπλαγεί. Η Χρόνα ήξερε ότι ο γιος της την αγαπούσε... Εμπόδιο όμως γιατί να φέρει; Σκέφτηκε τα λόγια της θείας Ευταλούς όταν την ορμήνευε. Κακό όνομα βγάζει η χωρισμένη γυναίκα, ας είναι κι από αρραβώνα. Αν την ξεγελούσε εκείνος, θα ήταν πολύ δύσκολο ν' ανοίξει η τύχη της.\n- Στεφάνι σου πέφτει και θα είναι γρήγορο!\n- Μ' αυτόν... Μ' αυτόν που μ' αγαπάει κι έχει εμπόδιο;\nΤην κοίταξε χαμογελώντας.\n- Με τον αρραβωνιαστικό μου;\n- Θα σου πω...\nΈπιασε κάρβουνα από ένα ξύλινο κουτί και τα έβαλε σε μεταλλικό σκεύος που είχε δίπλα της. Τα άναψε ενώ μουρμούριζε κάτι σαν ψαλμό και κοιτούσε τα σχήματα του καπνού. Άνοιξε τρία πολύχρωμα βαζάκια κι έριξε σκόνες αρωματικές. Ο καπνός γέμισε το δωμάτιο. Λεπτά ξυλάκια βυθίστηκαν σε μια λεκανίτσα που είχε γεμίσει νερό και κάτι σαν λάδι. Η ανάσα της Δοξούλας κοβόταν...\n- Πες μου στο τέλος τι βρήκε;\n- Ότι θα παντρευτώ γρήγορα είπα σου...\n- Λες να γυρίσει πίσω μετά από το ξύλο που έφαγε;\nΟ μπαμπάς της κι η Ευταλού που τον κυνηγούσε με σπίρτα και οινόπνευμα για να τον κάψει, τον είχαν τουλουμιάσει βγάζοντας το άχτι τους και δεν είχε μούτρα να βγει έξω.\n- Όι, όι... Μετά απ' όσα μου έκανε, ούτε που να τον δω δε θέλω κι ας με παρακαλάει...\n- Τον Πάντο τότε, ε;\n- Δοξούλα μ' έσκασες!\n- Άλλον θα πάρω... Ξανθός άντρας μου πέφτει!\nΗ Χρόνα κοίταξε το ρολόι αναστενάζοντας.\n<<Μεσομέρκασε...* Να μαειρεύκω που εν΄η ώρα του...>>\nΚεφτέδες με πατάτες τηγανητές είχε προγραμματίσει.\nΈτριψε δυο κρεμμύδια και τρεις πατάτες.\nΈκοψε μπόλικο δυόσμο και μαϊντανό και τα έβαλε στο μεγάλο μπολ με το χοιρινό κιμά, ένα κιλό περίπου.\nΔυο φέτες ψωμί που είχε μουλιάσει, αλάτι, πιπέρι και μια γεμάτη κουταλιά κανέλα.\nΤα ζύμωσε αρκετή ώρα κι έπιασε να καθαρίσει πατάτες.\nΟι έννοιες δεν την άφηναν να ησυχάσει τους τελευταίους δυο μήνες.\n<<Αυτή εν έσσω της τόσον τζαιρόν τζαι εγιώ τραφκιέμαι...>>\nΈβαλε δυο τηγάνια με λάδι στη φωτιά. Στο ένα έριξε τις πατάτες και στο άλλο τους κεφτέδες που έπλαθε.\nΟ Πάντος δεν είχε όρεξη τον τελευταίο καιρό και χανόταν για ώρες. Πού πήγαινε, δεν ήξερε κι όταν τον ρωτούσε απάντηση δεν έπαιρνε.\nΗ φωνή της Ευταλούς την έβγαλε από τις σκέψεις της.\n- Ώρα καλή Χρόνα! Ίντα μπου κάμνεις; Επεθύμησά σε!\n- Ώρα καλή! Τηανίζω!\nΤης πρόσφερε ζεστούς κεφτέδες με πατάτες.\n- Η Σουλτάνα εκάλεσεν μας για καφέ!\n- Ευχαριστώ την πολλά, εγιώ εν...\n- Σε τρεις ώρες περιμένω σε να πάμε τζαι όι μην μου λαλείς!\nΌταν πήγε στης Ευταλούς, άκουσε ο,τι δεν περίμενε για τη Δοξούλα.\n- Επέψαν της προξένια!\n- Η Σουλτάνα τζαι η Βενέτω;\n- Όι! Η πελλή η Σπυριδούλα!\n- Α! Εμίλησέ σου;\n- Ήρθεν τζαι έφερέν μου πίτα...\n- Δόξα σοι...\n- Του αρφού της ο γιος είδε την και θέλει την!\n- Τζείνη θέλει τον;\n- Θαρκούμαι αρέσκειν της πολλά!\n- Τζαι... Για τον χαρτωμένο που...\nΗ Ευταλού φούντωσε.\n<<Πατσιαούρα!* Λαλείς που θα πάρει το γιο σου να την φάεις ζωντανή!>>\nΠροσπάθησε να συγκρατηθεί για να μη μαλώσουν.\n- Ξέρει τα ούλα τζαι θέλει την πολλά! Έσιει παράες και θκυο σπίθκια, δαμέ τζαι στο χωρκόν!\n- Τζαι η θκειά του η πελλή;\n- Ίντα μπου μας κόφτει; Χρωστώ την τζαι χάρην που εμάθαμεν για δαύτον! Αρέσκειν της η Δοξούλα τζαι θέλει την!\n- Ε... Τζαιρός να γελάσει η κόρη...\n- Ούλα γιανίσκουν...*\nΤο λεωφορείο τις άφησε έξω σχεδόν από ένα μεγάλο μαγαζί με ωραία είδη για το σπίτι. Χάζεψαν για λίγο κι η Ευταλού έβαλε στο μάτι ένα σερβίτσιο με γαλάζια ανθάκια.\n- Αυτό για τις ώρες τις καλές τζι ας θέλει την τζαι δίχα προίκα!\nΗ Χρόνα έκανε ένα μορφασμό κι άλλαξε χέρι στο κουτί με τα γλυκά που κρατούσε. Ένιωθε ξαλαφρωμένη με τα καλά μαντάτα κι ήξερε πλέον ότι θα περνούσε ένα αξέχαστο απόγευμα στης Σουλτάνας.\nΕπυρκόλησε - Έκαψε\nΚελετζού - Ξεροκέφαλη\nΣκουλούτζι - Σκουλίκι\nΠαουρίζω - Φωνάζω\nΜανή - Ηλίθια\nΛογιασμένη - Λογοδοσμένη\nΜούτη - Μύτη\nΈ το - Να το\nΞιμαρισμένος - Πρόστυχος - βρομιάρης\nΚαλαμαράς - Έλληνας\nΜηάλη - Μεγάλη\nΦύρνομαι - Λιποθυμώ\nΚάτος - Γάτος\nΜαγείρισσα - Μαείρισσα - Τσουκάλι - Κατσαρόλα\nΒούρνα - Νεροχύτης\nΧτηνά - Ζώα\nΓάρος - Γάιδαρος\nΘκιάλε - Διάβολε\nΝούρον - Ουρά\nΈκρουσε - Έκαψε\nΤίτσιρος - Γυμνός\nΠατσαρκές - Χαστούκια\nΜουχτιτζής - Τσαμπατζής\nΠαρπέρης - Μπαρμπέρης - Κουρέας\nΔίχα - Δίχως - Χωρίς\nΛαφαζάνης - Φαφλατάς\nΑχάπαρη - Ανίδεη\nΤριχομαλλίσω - Ξεμαλλιάσω\nΒούθκια - Βόδια\nΜιτά του - Κοντά του\nΠουλούι - Πουλάκι\nΑναράδα - Νεράιδα\nΒρίξε - Σώπα, σταμάτα\nΛουθεί - Λουστεί\nΜεσομέρκασε - Μεσημέριασε\nΠατσιαούρα - Πατσαβούρα\nΓιανίσκουν - Γιατρεύονται\nΑναρτήθηκε από Mary στις 10/12/2015\nΣμαραγδένια Ρούλα 22 Οκτωβρίου 2015 - 5:35 μ.μ.\nΑντε τωρα να καταλαβεις τι έλεγαν Μαιρουλα μου που απο τόσες λέξεις μια δυο επιανα.. εσύ εβαλες το λεξικο απο κατω.. αλλα βρε παιδια μου.. τι γλωσσα ειναι αυτή που μιλουσανε;.. κυπριακα μου φανηκαν... αλλα μαλλον λαθος κανω;... το ξερω οτι μιλανε καπως έτσι εκεί.. να περνας καλα΄φιλη μου φιλούθκια..\nMary 24 Οκτωβρίου 2015 - 7:53 π.μ.\nΡουλίτσα μου γλυκιά καλημέρα!\nΝα 'σαι καλά που μ' έκανες και λύθηκα στα γέλια έτσι ξερά ξερά που ρωτάς, σα να σε έβλεπα να διαβάζεις και ν' απορείς!\nΚυπριακά μιλούσαν, δεν κάνεις λάθος! χα χα χα!\nΝα περνάς καλά κι εσύ, σιγά σιγά θα επανέλθω στις τακτικές μου επισκέψεις, τελειώνουν οι χοντροδουλειές που με κράτησαν μακριά.\nΣοφια Αρσενιου 22 Οκτωβρίου 2015 - 10:51 μ.μ.\nΚΑΛΩΣ ΗΡΘΕΣ ΜΑΙΡΟΥΛΑ ΜΟΥ!!! ΑΝΤΕ ΓΡΗΓΟΡΑ Η ΣΥΝΕΧΕΙΑ!!!\nMary 24 Οκτωβρίου 2015 - 7:56 π.μ.\nΚαλημέρα Σοφούλα μου αγαπημένη, σ' ευχαριστώ!\nΘα προσπαθήσω μόλις βρω λίγο χρόνο, ξέρεις πώς έμπλεξα εδώ...\nΣε φιλώ καρδούλα μου, να είσαι καλά!\nAggie 7 Ιουνίου 2019 - 10:55 μ.μ.\nτο ξεκοκκαλιζω το μπλογκ σου εδω και μηνες. Σε καποια φαση το ξεχασα κιολας! Ολο λεω μια δυο αναρτησεισ την ημερα να διαβασω γιατι εχω και το σπιτι και το παιδι και τον αντρα και τον γατο και και και.. αλλα καθομαι ωρες τωρα και διαβαζω και διαβαζω.. με τ ακυπριακα μου βγηκαν τα ματια ομως χαχαχα! Σε ευχαριστω για τις αναρτησεις σου! Οταν θα παω Ελλαδα για διακοπες θα τα δειξω στη μαμα μου να διαβασει και αυτη! Φιλακια πολλα!\nMary 9 Ιουνίου 2019 - 8:03 μ.μ.\nAggie σ' ευχαριστώ πολύ για την τιμή και τα καλά σου λόγια!\nΤα Κυπριακά είναι λίγο βαριά βέβαια αλλά μ' έκανες και γέλασα από καρδιάς!\nΘα χαρώ να μου πεις πού βρίσκεσαι και πώς περνάς, να χαίρεσαι την οικογένειά σου!


World Tour 2020: Κορεατικές «βόμβες» στο ITTF Finals - ΠΙΝΓΚ ΠΟΝΓΚ || sports3.gr\nΟ Βουτζίν Γιανγκ στα ημιτελικά αφήνοντας έξω Κινέζο και Ιάπωνα\nΈνας εξαιρετικός αθλητής από την Κορέα είναι αυτός, που έχει κλέψει την παράσταση World Tour 2020, της επιτραπέζιας αντισφαίρισης, που διεξάγεται στην πόλη Τζενγκζου.\nΟ Βουτζίν Γιανγκ φιγουράρει στα ημιτελικά της μεγάλης ετήσιας διοργάνωσης έχοντας αποκλείσει το 4ο και το 5ο φαβορί του ταμπλό! Στον 1ο γύρο (σ.σ. των «16») έκαμψε χθες τον Ιάπωνα Τομοκάζου Χαριμότο με 4-3 σετ και σήμερα στα προημιτελικά κατάφερε «χτύπημα» και στην οικοδέσποινα Κίνα, όταν νίκησε με το ίδιο σκορ τον Λιν Γκαογιουάν.\nΟ 25άχρονος επιθετικός εξασφάλισε μέσα σε λίγες ημέρες δεύτερη παρουσία σε 4άδα κορυφαίας διοαργάνωσης, της διεθνούς ομοσπονδίας (ITTF), καθώς σε άλλο μέρος της Κίνας, στο Ουέιχαϊ, κατέκτησε την περασμένη βδομάδα την 4η θέση στο Παγκόσμιο Κύπελλο! Το ITTF Finals γίνεται παράλληλα σε άνδρες και γυναίκες και ολοκληρώνεται την προσεχή Κυριακή. Με όλα τα απαραίτητα μέτρα προστασίας οι διοργανωτές έχουν δημιουργήσει πολύ καλές συνθήκες για τους αθλητές, τους προπονητές και όλους τους εμπλεκόμενους, ενώ σε ένα ποσοστό επιτρέπονται και θεατές.\nΣτους άνδρες ο Γιανγκ Βουτζίν είναι αυτός, που μπήκε …σφήνα στους Κινέζους. Με δύο νίκες μπήκαν στα ημιτελικά τα πρώτα φαβορί, ο Φαν Ζεντόνγκ και ο Σου Σιν αντίστοιχα, μαζί τους προχώρησε και ο Μα Λονγκ και θα τους ακολουθούσε κι ο Λιν αν δεν …έσπαγε το καρέ ο Κορεάτης. Το νούμερο 18 της παγκόσμιας κατάταξης ισοφάρισε με ανατροπή στο 4ο σετ, στη συνέχεια προηγήθηκε με 3-2, δέχτηκε την ισοφάριση και στο 7ο σετ έπαιξε με θαυμάσια τακτική και αυτοπεποίθηση για να φτάσει σε μία από τις μεγαλύτερες νίκες της καριέρας του. Στην εναρκτήρια μέρα των αγώνων κατέβαλλε με ανατροπή από 1-3 σετ τον Χαριμότο και του πήρε και τη ρεβάνς για την ήττα του, επίσης στα 7 σετ, την περασμένη Κυριακή στο «μικρό» τελικό του Παγκοσμίου Κυπέλλου.\nΤον Γιανγκ Βουτζίν συναντά αύριο ο Φαν Ζεντόνγκ. Θα είναι η δεύτερη φορά για τον Κινέζο άσο μέσα σε λίγα 24ωρα, αφού τον είχε αντιμετωπίσει στην ίδια φάση και στο Παγκόσμιο Κύπελλο και είχε επιβληθεί με 4-0 σετ… Πολύ γερή κόντρα αναμένεται στον άλλο ημιτελικό μεταξύ του Μα Λονγκ και του Σου Σιν. Αυξημένο ενδιαφέρον εμφάνισαν όλα τα ματς της 8άδας σήμερα. Ο Μα Λονγκ τα βρήκε …σκούρα με τον Σουηδό Ματίας Φαλκ σε μία… επανάληψη του τελικού στο Παγκόσμιο πρωτάθλημα του 2019. Ο Κινέζος παγκόσμιος πρωταθλητής επικράτησε με 4-2 σετ, αλλά βρέθηκε με 1-2 πίσω, ενώ στο 6ο σετ χρειάστηκε να σώσει σετ πόιντ για ν’ αποφύγει την ισοφάριση.\nΟ Σου Σιν ήταν στο 2-2 με τον εκπληκτικό νεαρό Λιν Γιουν Τζου από την Ταϊπέι πριν επιβάλλει το παιχνίδι του και πανηγυρίσει τη νίκη με 4-2, ενώ ο Φαν Ζεντόνγκ απέκλεισε δύσκολα με 4-1 σετ τον Βραζιλιάνο Χούγκο Καλντεράνο. Στο γύρο των «16» είχε προκαλέσει αίσθηση το 4-0 του Λατινοαμερικανού κόντρα στον Άγγλο Λίαμ Πίτσφορντ, ενώ αμφίρροπα ήταν τα παιχνίδια του Φαλκ με τον Γάλλο Σιμόν Γκοζί (4-3) και του Λιν Γιουν με τον Γερμανό Ντιμίτρι Οβτσάροφ (4-2).\nΣτις γυναίκες καταγράφηκε κι άλλος αποκλεισμός εκπροσώπου της Κίνας. Εδώ βέβαια, η νίκη της Γιαπωνέζας Μίμα Ίτο, νούμερο 2 της παγκόσμιας κατάταξης, επί της Βανγκ Γιντί (Νο 12) δεν είναι έκπληξη, αλλά, οι οικοδεσπότες, ήθελαν να έχον μόνο δικές τους αθλήτριες στην 4άδα. Η σπουδαία Ίτο επικράτησε 4-3 σετ σε ματς με εντυπωσιακές διακυμάνσεις.\nΑύριο διεκδικεί θέση στον τελικό απέναντι σε μία άλλη Κινέζα τη Γουάνγκ Μανγιού, η οποία στην 8άδα απέκλεισε με 4-1 σετ τη Τσεν Ι Τσινγκ από την Ταϊπέι. Το 1ο φαβορί, η Κινέζα Τσεν Μενγκ, βρέθηκε αναπάντεχα να χάνει 0-2 από τη Γερμανίδα Πετρίσα Σόλγια, ώσπου… αποκατέστησε την τάξη με τέσσερα σετ στη σειρά. Στον άλλο ημιτελικό συναντά τη συμπατριώτισσά της Σουν Γινγκσά, την οποία νίκησε 4-1 σετ πριν από λίγες ημέρες στον τελικό του Παγκοσμίου Κυπέλλου. Στα προημιτελικά η Σουν δυσκολεύτηκε μέχρι να ξεπεράσει το εμπόδιο της Κορεάτισσας «αμυντικού» Σου Χιογουόν με 4-2 σετ. Στο γύρο των «16» είχε ξεχωρίσει η νίκη της Σόλγια κόντρα στη Φενγκ Τιανβέι από τη Σιγκαπούρη με 4-2 σετ.


Intimissimi Uomo: οι τρεις υφές-σωματοφύλακες για τον χειμώνα | Andro\nΛεπτές υφάνσεις, πρωτοποριακές ίνες και υφάσματα που επιτρέπουν στο δέρμα μας να αναπνέει. Η νέα κολεξιόν της ιταλικής φίρμας για τον χειμώνα 2019-2020 είναι προσαρμοσμένη στις καθημερινές απαιτήσεις μας.\nΑν είστε από τους άντρες που ιδρώνουν εύκολα και πολύ τότε επιλέξτε την υφή Merino Wool.\nYπάρχουν ρούχα που υπόσχονται πολλά και δεν καταφέρνουν να εκπληρώσουν τα υπεσχημένα. Υπάρχουν ρούχα που θα ήθελαν (sic) να γίνουν το σωματικό «γάντι» του ανδρικού σώματος ή μια φωλιά θερμότητας εν μέσω ψύχους, αλλά οι προθέσεις δεν φτάνουν. Πάντα θα χρειάζεται και κάτι περισσότερο για να γίνει ένα ρούχο σύμμαχός μας στο κρύο του χειμώνα.\nΟ άλλος παράγοντας που πρέπει να προσμετρήσουμε: όντως, υπάρχουν ρούχα που είναι σε θέση να φυλακίσουν τη ζέστη, αλλά το «τίμημα» δεν είναι ακριβώς υπέρ μας. Είναι βαριά, δύσκαμπτα, βρομίζουν εύκολα, απορροφούν σκόνες, σωματικά υγρά, το καυσαέριο της πόλης και, γενικώς, δεν είναι σε θέση να προσαρμοστούν στον κάθε σωματότυπο. Επιπροσθέτως: δεν κρατούν μονίμως σταθερή τη θερμοκρασία του σώματός μας όταν τα φοράμε.\nΑυτό που χρειαζόμαστε με τον δριμύ καιρό που μας έρχεται πλησίστιος είναι να αισθανόμαστε καθαροί, στυλάτοι και προφανώς ζεστοί. Κι αυτές τις τρεις συνθήκες οι τρεις «σωματοφύλακες» της Intimissimi Uomo μπορούν να μας τις καλύψουν επαρκώς. Πρόκειται για τις τρεις πρωτοποριακές υφές της εταιρείας που αξίζει να στις σημειώσουμε έτσι ώστε να είμαστε πλήρως ενημερωμένοι την επόμενη φορά που θα βγούμε στα μαγαζιά για ψώνια αναζητώντας κάτι απαλό, λιτά όμορφο και θερμό. Πρόκειται για τις: merino wool, caldo cottone και cashmere heat.\nΔεν χρειάζεται να είστε βγαλμένοι από γυμναστήριο, ούτε επαγγελματίες αθλητές για να φορέσετε τα ρούχα της Intimissimi Uomo.Tweet\nΓια να γίνουν περισσότερο απτά τα ατού των «τριών σωματοφυλάκων» μας: η νέα συλλογή της Intimissimi Uomo αποτελείται από ρούχα εσωτερικής «εστίασης», αυτά που φοράμε μέσα από κάποιο πουλόβερ ή φούτερ, αλλά και εξωτερικής (όπως ζιβάγκο). Το Supima βαμβάκι τους είναι ελαφρύ, σχεδόν ανεπαίσθητο, το κασμίρ αγκαλιάζει και ζεσταίνει, ενώ το μαλλί Μerinos στα μακρυμάνικα πλεκτά είναι σαν ασπίδα στο κρύο.\nΔεν χρειάζεται να είστε βγαλμένοι από γυμναστήριο, ούτε επαγγελματίες αθλητές για να τα φορέσετε. Δεν απευθύνονται σε μια μικρή δράκα ανδρών αφήνοντας κατά μέρος όλους τους υπόλοιπους. Το πλεονέκτημα αυτών των ρούχων είναι η ελαστικότητά τους. Τούτο έχει ως αποτέλεσμα να λειτουργούν σαν το… υγρό στοιχείο: είναι ευπροσάρμοστα στο σώμα που θα τα επιλέξει. Αν συνδυάσετε σε όλα αυτά και την απαλότητα των υφών, τότε έχετε ένα ρούχο που αγκαλιάζει και δεν φυλακίζει το κορμί σας.\nMerino Wool: ο μαιτρ της αντοχής\nTo ιδανικό υλικό για το περιβάλλον της Αθήνας (κυρίως), αλλά και της χώρας εν γένει, καθώς οι αυξομειώσεις στη θερμοκρασία είναι συνεχείς πλέον. Το Merino Wool φημίζεται για την αντοχή του, ενώ οι ελαστικές του ίνες διατηρούν τη θερμοκρασία του σώματος ανεξάρτητα από τη θερμοκρασία του περιβάλλοντος.\nΑν κινείστε, δε, σε μέρη όπου τα επίπεδα υγρασίας είναι υψηλά (άλλο ένα θέμα που προέκυψε το φθινόπωρο που μας πέρασε και συνεχίζεται τον χειμώνα), τότε πάλι το Merino Wool θα σας δώσει τη λύση. Το μαλλί του δεν μουλιάζει χάρη στις υγροσκοπικές ιδιότητές του. Επίσης, ανθίσταται ενεργά στα βακτήρια και τις οσμές λόγω της κερατοειδούς μορφής που έχουν οι ίνες του.\nΑν είστε από τους άντρες που ιδρώνουν εύκολα και πολύ, δεν θα χρειαστεί να φοβάστε για τα ντροπιαστικά αποτυπώματα. Οπως επίσης δεν χρειάζεται να ανησυχείτε για τυχόν ξεχείλωμα. Η ελαστικότητα της ίνας merinos εγγυάται για τη διατήρηση της φόρμας του ρούχου ωσάν να είναι καινούργιο. Βάλτε το άφοβα για πλύσιμο (στα ευαίσθητα, φυσικά) και φορέστε το ξανά σαν να το αγοράσατε πρόσφατα.\nΟι μπλούζες δίνουν την αίσθηση μιας χειμερινής πιτζάμας από λεπτότατο βαμβάκι με διαπνοή στον μέγιστο βαθμό.\nCaldo Cotone : ο πιστός φίλος της ζέστης\nΈχετε επιστρέψει από τη δουλειά, βγάζετε τα ρούχα του… δρόμου (κάτι που πρέπει να κάνετε πάντα) και ψάχνετε στην ντουλάπα σας κάτι που να είναι ζεστό, λεπτό και απαλό. Αν μη τι άλλο στον ιδιωτικό μας χώρο αυτό που ζητάμε είναι η άνεση. Τότε οτιδήποτε επιλέξετε που είναι φτιαγμένο από caldo cotone θα σας κάνει μια χαρά.\nΗ fleece υφή θα σας αγκαλιάσει ζεστά. Οι μπλούζες δίνουν την αίσθηση μιας χειμερινής πιτζάμας από λεπτότατο βαμβάκι με διαπνοή στον μέγιστο βαθμό. Που σημαίνει ότι το σώμα σας δεν θα αισθανθεί ούτε μια στιγμή το αίσθημα της πνιγηρότητας. Γι’ αυτό και οι ίνες Caldo Cotone είναι ιδανικές για τον ύπνο και τις στιγμές χαλάρωσης στο σπίτι.\nΜπορείτε να επιλέξετε μια μπλούζα σε V λαιμόκοψη και να λειτουργήσει σαν εσωτερική φανέλα και μάλιστα απολύτως διακριτική. Αν πάλι έχετε θέματα με αλλεργίες, τότε φορέστε την άφοβα, καθώς το βαμβάκι είναι υποαλλεργικό και ανθεκτικό στο πλύσιμο (πλένεται σε πρόγραμμα για βαμβακερά με υψηλές θερμοκρασίες).\nΗ υψηλή περιεκτικότητά του σε μοντάλ προσδίδει ακόμη μεγαλύτερη απαλότητα και ελαστικότητα.\nCashmere Ηeat: ένας ταχυθερμαντήρας στο σώμα σας\nΕίναι το απόλυτο θερμικό ύφασμα. χάρη στο κασμίρ μπορεί να αυξήσει άμεσα τη θερμοκρασία του σώματός, ειδικά αν αυτό εκτεθεί σε χαμηλές θερμοκρασίες περιβάλλοντος. Κάτι που αναμένεται να συμβεί μέσα στον χειμώνα όταν είμαστε μεταξύ ζέστης (στο σπίτι ή το γραφείο) και δρόμου. Να σημειωθεί ότι και το μοντάλ έχει αυτή την ιδιότητα, αλλά όχι σε τέτοιο βαθμό όπως το κασμίρ.\nΗ υψηλή περιεκτικότητά του σε μοντάλ προσδίδει ακόμη μεγαλύτερη απαλότητα και ελαστικότητα. Τα χρειαζόμαστε και τα δύο. Οπως λέγαμε και στον πρόλογο: δεν έχουμε όλοι αθλητικό σωματότυπο, επομένως με το συγκεκριμένο ύφασμα δεν θα έχουμε κανένα θέμα. Θα προσαρμοστεί αυτό στο σώμα μας. Επίσης, το εσωτερικό τύπου fleece στα λεπτά υφάσματα, αυξάνει ακόμη περισσότερο την αίσθηση της ζεστασιάς.\nΤέλος, κι εδώ δεν θα πρέπει να προβληματίζεστε αν το σώμα σας θα αναπνέει. Η διαπνοή είναι εξασφαλισμένη και τούτο διότι μιλάμε για ένα ύφασμα λεπτό.\n//Καταστήματα Intimissimi Uomo: Εμπορικό κέντρο The Mall Athens (Ανδρέα Παπανδρέου 35, Μαρούσι), Εμπορικό Κέντρο “Mediterrenean Cosmos” (11ο Χλμ. εθνικής οδού Θεσ/νίκης-Ν. Μουδανιών, Θεσσαλονίκη), Χαϊμαντά 14 (Χαλάνδρι).\nΔιαβάστε ακόμα: Χειμερινό lounging με Intimissimi Uomo.\nIntimissimi Uomo στυλ


Σχετικά Με Εμάς | Gearbest Ελλάδα Κινητή\n45 ΗΜΕΡΕΣΕΓΓΥΗΣΗ ΕΠΙΣΤΡΟΦΗΣ ΧΡΗΜΑΤΩΝ\n360 ΗΜΕΡΕΣΕΓΓΥΗΣΗ ΔΩΡΕΑΝ ΕΠΙΣΚΕΥΗΣ\nΚΑΤΕΣΤΡΑΜΜΕΝΟΚΑΤΑ ΤΗΝ ΑΦΙΞΗ (DOA)\nΗ GearBest είναι κάτι περισσότερο από ένας ιστότοπος αγορών, έχει σχεδιαστεί για τους λάτρεις της τεχνολογίας από λάτρεις της τεχνολογίας. Έχουμε πάθος για όλα τα είδη τεχνολογίας από τα παλιομοδίτικα έως τα τελευταία προϊόντα τεχνολογίας αιχμής.\nΣτο GearBest, το όραμα της εταιρείας μας είναι απλό: να γίνουμε ο κορυφαίος πωλητής ηλεκτρονικών ειδών παρέχοντας μια απαράμιλλη επιλογή από τα καλύτερα gadgets, μια ασυναγώνιστη εμπειρία αγορών, γρήγορες αποστολές και εξαιρετική εξυπηρέτηση πελατών που υπερβαίνει τις προσδοκίες τους. Για μας, ο πελάτης έχει πάντα δίκιο. Η απόλυτη δέσμευσή μας στους πελάτες, μας δίνει τη δυνατότητα να συνεργαζόμαστε στενά με κάθε πελάτη. Όταν αγοράζετε από εμάς, η πώληση δεν ολοκληρώνεται όταν στείλουμε την παραγγελία σας, ολοκληρώνεται όταν είστε απόλυτα ικανοποιημένοι.\nΜπορείτε να εμπιστευτείτε το GearBest?\nΗ GearBest διατηρεί το δικό της απόθεμα σε ασφαλείς εγκαταστάσεις τελευταίας τεχνολογίας. Ακολουθούμε εξαιρετικές διαδικασίες ελέγχου ποιότητας και λειτουργούμε ένα Κέντρο Υποστήριξης Πελατών που προσφέρει πολλαπλά κανάλια υπηρεσιών. Οι επαγγελματικοί διακομιστές και ο ιστότοπός μας σαρώνονται, πιστοποιούνται και ελέγχονται πλήρως από το McAfee Secure™ της Symantec ™ σε καθημερινή βάση για την προστασία σας online. Κάντε κλικ στο επίσημο σύμβολο εμπιστοσύνης McAfee για να μάθετε περισσότερα. Μπορείτε να μάθετε περισσότερα στη σελίδα Ασφαλείς αγορές. Μπορείτε να ψωνίσετε με εμπιστοσύνη στο GearBest. Με χιλιάδες προϊόντα (που ξεκινούν από μόλις $1) που αποστέλλονται σε όλο τον κόσμο καθημερινά, δοκιμάστε μας σήμερα και απολαύστε ένα νέο και πιο απολαυστικό τρόπο να ψωνίζετε για όλες τις ανάγκες σας σε gadget.\nΟι τιμές και η διαθεσιμότητα των προϊόντων υπόκεινται σε αλλαγές χωρίς προειδοποίηση. Οι τιμές δεν περιλαμβάνουν φόρο εισαγωγής και δασμούς σε περίπτωση που τα προϊόντα σας εξεταστούν και διαπιστωθεί ότι είναι φορολογητέο από τα τοπικά σας τελωνεία. Η πληρωμή αυτών είναι ευθύνη του αγοραστή.


Αυτό είναι το πιο εθιστικό ψωμί που δοκιμάσαμε και σας δίνουμε τη συνταγή – m.Φούιτ.gr\n10 Μαΐου 2016 | 17:22\nΈνα ψωμί που έχει πολλές χρήσεις και μοναδική γεύση.\nΑυτή η συνταγή σερβίρεται ως ορεκτικό σε κάθε τραπέζι σε ένα εστιατόριο στη Βόρεια Καρολίνα, το Kindred Restaurant. Αλλά η ζύμη μπορεί να χρησιμοποιηθεί και ως ψωμί για σάντουιτς, για τοστ, για μπέργκερ, ντόνατς και άλλα. Είναι ένα ψωμί που συνδέει άψογα τη χρηστικότητα με τη γεύση.\nΗ συνταγή βγάζει δύο φραντζόλες (13×23 εκατ.) ή 12 ψωμάκια\n5 φλ. και 1/3 φλ. αλεύρι για ψωμί, χωρισμένο, και κάποιο επιπλέον για την επιφάνεια που θα ζυμώσετε\n1/3 φλ. μέλι, ήπιο (π.χ. από αγριολούλουδα)\n3 κ.σ. άπαχο γάλα σε σκόνη\n4 κ.σ. (1/2 ραβδί) ανάλατο βούτυρο, κομμένο σε κομμάτια, σε θερμοκρασία δωματίου\nΝιφάδες θαλασσινού αλατιού (προαιρετικό, αλλά καλύτερα να το χρησιμοποιήσετε)\n– Bάλτε 1/3 φλιτζάνι αλεύρι και 1 φλιτζάνι νερό σε μια μικρή κατσαρόλα σε μέτρια φωτιά, χτυπώντας ελαφρά συνεχώς, μέχρι το μείγμα να γίνει παχύρευστο (σχεδόν σαν ρού αλλά λίγο πιο αραιό), για περίπου 5 λεπτά. Προσθέστε την κρέμα και το μέλι, ανακατεύοντας συνεχώς με σύρμα μέχρι να διαλυθεί το μέλι.\n– Μεταφέρετε το μίγμα στο μπολ του μίξερ στο οποίο πρέπει να έχετε γάντζο για ζύμη και προσθέτουμε το γάλα σε σκόνη, τη μαγιά, το χοντρό αλάτι, 2 αυγά, και τα υπόλοιπα 5 φλιτζάνια αλεύρι. Ζυμώστε σε μέτρια ταχύτητα για περίπου 5 λεπτά, μέχρι η ζύμη είναι μαλακή. Προσθέστε το βούτυρο κομμάτι -κομμάτι, ενσωματώνοντας πλήρως στη ζύμη το καθένα πριν προσθέσετε το επόμενο, και αφήστε το να ανακατεύεται για περίπου 4 λεπτά, έως ότου η ζύμη γίνει λεία, γυαλιστερή και ελαστική.\n– Λαδώστε ένα μεγάλο μπολ και μεταφέρετε το μείγμα εκεί. Καλύψτε με πλαστική μεμβράνη και αφήστε το για περίπου 1 ώρα να φουσκώσει σε ζεστό, χωρίς ρεύματα μέρος, μέχρι να διπλασιαστεί σε όγκο.\n– Αν κάνετε ψωμάκια λαδώστε ελαφρά ένα εξαθέσιο ταψί για μάφιν. Βάλτε τη ζύμη σε αλευρωμένη επιφάνεια και χωρίστε τη σε 6 κομμάτια. Χωρίστε κάθε κομμάτι σε 4 μικρότερα κομμάτια (θα πρέπει να έχετε 24 συνολικά). Δεν χρειάζεται να είναι ακριβώς ίδια, υπολογίστε με το μάτι. Τοποθετήστε 4 κομμάτια ζύμης δίπλα-δίπλα σε κάθε κύπελλο μάφιν. Αν κάνετε φραντζόλες, λαδώστε ελαφρά δύο ορθογώνια ταψάκια 13×23 εκ. Βάλτε τη ζύμη σε μια αλευρωμένη επιφάνεια και χωρίστε σε 12 κομμάτια. Στριμώξτε τα κομμάτια δίπλα-δίπλα για να δημιουργήσουν 2 σειρές κάτω μήκος του κάθε ταψιού.\n– Αφήστε τη ζύμη να φουσκώσει για περίπου 1 ώρα σε ένα ζεστό, χωρίς ρεύματα μέρος, μέχρι να διπλασιαστεί σε μέγεθος (η ζύμη πρέπει να έρθει λίγο πιο ψηλά από την κορυφή του ταψιού).\n– Προθερμάνετε το φούρνο στους 190° C. Χτυπάμε το αυγό που έχει απομείνει με 1 κουταλάκι του γλυκού νερό σε ένα μικρό μπολ. Αλείψτε το πάνω μέρος της ζύμης με το αυγό και πασπαλίστε με τις νιφάδες θαλασσινού αλατιού, αν το επιθυμείτε. Ψήστε, περιστρέφοντας το ταψί στα μισά του χρόνου, μέχρι το ψωμί να πάρει ένα βαθύ χρυσό-καφέ χρώμα και αρχίσει να ξεκολλάει από τις πλευρές του ταψιού. Ψήστε για 25-35 λεπτά αν κάνετε ψωμάκια και 50-60 λεπτά για τα καρβέλια. Αφήστε το ψωμί να κρυώσει ελαφρά στο ταψί πριν το βγάλετε σε μια σκάρα ώστε να παραμείνει μέχρι να κρυώσει τελείως.\nΆργος Ορεστικό: Με όρεξη και μεράκι συνεχίζονται οι πρόβες για το έργο "Ποιος τη Ζωή μου"


Και η πρωταπριλιά, θύμα της κυβέρνησης!\nΤρίτη, 05 Μαΐου 2009 01:14\nΜετά από τόσα πρωταπριλιάτικα ψέματα που καθημερινά αραδιάζει η κυβέρνηση, έχασε και η πρωταπριλιά τη σημασία της.\nΟ, τι και να ήθελε να σερβίρει κανείς ως ψέμα πρωταπριλιά ημέρα που είναι σήμερα, πριν προφτάσει να το γράψει, ή ακόμη και να το σκεφτεί, μπορεί να το έχει πει ήδη κάποιος υπουργός ή ο κυβερνητικός εκπρόσωπος.\nΘα μπορούσε π.χ. να γράψει κανείς ως πρωταπριλιάτικο ψέμα, ότι μία δημοσκόπηση της τελευταίας στιγμής, δείχνει εκλογική νίκη της Ν.Δ. Δυστυχώς όμως και αυτό το ψέμα το είπε μόλις χθες ο κ. Ζαγορίτης. Ή θα μπορούσε να γράψει, ότι ο πρωθυπουργός έδωσε το λόγο του, ότι δεν πρόκειται να επιβληθεί καμιάς μορφής φορολογία. Δυστυχώς και αυτό το ψέμα το έχει επαναλάβει πολλές φορές ο συνεπής, οπαδός της πρωταπριλιάς, πρωθυπουργός μας.\nΔευτέρα, 04 Μαΐου 2009 16:19\nΣε αναμμένα κάρβουνα κάθονται στο Μαξίμου και στη Ρηγίλλης, ενόψει της κρίσιμης μυστικής ψηφοφορίας αργά το βράδυ. Αν κρίνει κανείς από τις κατ΄ ιδίαν εκμυστηρεύσεις πολλών κυβερνητικών βουλευτών, όλα τα ενδεχόμενα είναι ανοιχτά. Ο υφέρπων εκβιασμός, ότι το ενδεχόμενο της παραπομπής Παυλίδη μπορεί να οδηγήσει σε διπλές εκλογές, στις 7 Ιούνη, μαρτυρεί την αγωνία του Μαξίμου για την αβεβαιότητα του αποτελέσματος της ψηφοφορίας. Ούτε η προτεινόμενη ως σωτήρια διέξοδος λευκή ψήφος, ούτε μέτρα αστυνόμευσης, μπορούν να αποτρέψουν κάποιους, από το να ψηφίσουν κατά συνείδηση, βάζοντας την αξιοπρέπειά τους πάνω από το κομματικό συμφέρον.\nΗ μυστική ψηφοφορία, προσφέρει επίσης μοναδική ευκαιρία, για άμεση δρομολόγηση διαδικασιών διαδοχής του κουρασμένου Χαλίφη.\nΚυβέρνηση σέρνει ο Παυλίδης\nΣάββατο, 02 Μαΐου 2009 18:37\nΤο ξεκαθάρισε χθες σε όλους τους τόνους ο Παυλίδης, ότι δεν πρόκειται ούτε να παραιτηθεί ούτε να ανεξαρτητοποιηθεί. Απορρίπτοντας υποδείξεις και πιέσεις που να διευκολύνει την κυβέρνηση παραιτούμενος, απευθυνόμενος προς τους συναδέλφους του της Ν.Δ. από του βήματος της; Βουλής είπε χαρακτηριστικά: «Δεν δέχομαι οδηγίες και υποδείξεις προς ναυτιλλομένους του τύπου “πετάμε το φορτίο στη θάλασσα για να σωθούμε και μάλιστα άνευ αποζημιώσεως».\nΌπως άλλωστε αναμενόταν μετά την απόφαση της κυβέρνησης, να επιτρέψει στους βουλευτές της κυβερνητικής πλειοψηφίας να ψηφίσουν κατά συνείδηση, υπερψηφίστηκε η πρόταση του ΠΑΣΟΚ για τη σύσταση προανακριτικής επιτροπής.\nΑπό τους 294 παρόντες 215 ψήφισαν ΝΑΙ, 67 ΟΧΙ, 6 ΠΑΡΩΝ και 6 Λευκά. Περισσότερα...\nΚυβέρνηση με ασπίδα τη Δικαιοσύνη\nΣάββατο, 02 Μαΐου 2009 18:21\nΣτη Βουλή να οδηγηθούν, υποθέσεις των δομημένων ομολόγων, της Μονής Βατοπεδίου και της εξαγοράς της εταιρίας Γερμανός, ζητά με επιστολή του προς τον Πρόεδρο της Βουλής κ. Σιούφα, ο Γραμματέας της Κοινοβουλευτικής Ομάδας του ΠΑΣΟΚ κ. Ρέππας.\nΣτην επιστολή που κοινοποιήθηκε και στον υπουργό Δικαιοσύνης Νίκο Δένδια, αναφέρεται ότι η Βουλή Θα ολοκληρώσει τις εργασίες της και δεν θα είναι σε θέση να ασκήσει δίωξη κατά υπουργών και υφυπουργών για τυχόν ποινικά αδικήματα που έχουν διαπράξει. Περισσότερα...\nΓερμανική τιμητική διάκριση στον Πετσάλνικο\nΣάββατο, 02 Μαΐου 2009 18:10\nΤο γερμανικό παράσημο “Das Grosse Verdienstkreuz mit Stern des Verdienstordens», απένειμε ο Γερμανός πρέσβης κ. Schultheiss στον Αντιπρόεδρο της Βουλής και πρώην υπουργό κ. Πετσάλνικο εξ ενόματος του Προέδρου της Γερμανίας.\nΗ παρασημοφόρηση έγινε σε εκδήλωση στην πρεσβευτική κατοικία την Τετάρτη 2 Απριλίου, παρουσία του Προέδρου του Ελληνικού Κοινοβουλίου κ. Δημήτρη Σιούφα.\nΗ διάκριση αυτή που αντιστοιχεί στον δικό μας Μεγαλόσταυρο, απονέμεται σε πρόσωπα που έχουν να επιδείξουν σημαντική επιστημονική, οικονομική και κοινωνική προσφορά. Περισσότερα...\nΣτο 4,9% η διαφορά ΠΑΣΟΚ – ΝΔ στις ευρωεκλογές\nΣάββατο, 02 Μαΐου 2009 18:05\nΠανευρωπαϊκή έρευνα για τις ευρωεκλογές, προβλέπει υπεροχή του ΠΑΣΟΚ με 4,9 μονάδες διαφορά από τη Νέα Δημοκρατία.\nΗ έρευνα που πραγματοποιήθηκε από τρεις πανεπιστημιακούς καθηγητές Βρετανικών Πανεπιστημίων, παρουσιάστηκε χθες στο Διεθνές Κέντρο Τύπου των Βρυξελλών.\nΣύμφωνα με την έρευνα το ποσοστό ψήφων της Νέας Δημοκρατίας θα μειωθεί από 43,1% το 2004 σε 33,1% και θα απολέσει 4 έδρες από τις 11 που έχει σήμερα. Το ΠΑΣΟΚ θα αυξήσει τη δύναμή του, από 34% που είχε πάρει το 2004 σε 38%, διατηρώντας τις 7 έδρες που έχει σήμερα. Μείωση προβλέπεται και για το ποσοστό του ΚΚΕ από 9,5% το 2004 σε 8,7% με απώλεια μιας έδρας από 3 σε 2. Περισσότερα...\nΚαι η απραξία κουράζει!\nΣάββατο, 02 Μαΐου 2009 17:54\nΌσα περί κόπωσης είπε ο πρωθυπουργός στο Νίκο Χατζηνικολάου, όσες διαψεύσεις και να γίνουν, όσες περί του αντιθέτου διαβεβαιώσεις και να δώσουν οι δελφίνοι, δεν πρόκειται να μεταβάλουν την εικόνα που ήδη είχε η κοινή γνώμη για τον πρωθυπουργό πριν τη δική του ομολογία. Αντίθετα την επιβεβαιώνουν.\nΕίναι άλλο να το βλέπουν οι άλλοι και άλλο να το ομολογείς ο ίδιος.\nΌσοι κατά καιρούς βρέθηκαν στο στενό φιλικό κύκλο του Κώστα Καραμανλή, ομολογούν, ότι ο σημερινός πρωθυπουργός δεν υπήρξε ποτέ άνθρωπος της δράσης και της ευθύνης. Είχε πάντα μια ροπή προς την άνεση και τη χαλαρότητα, μακριά από Περισσότερα...\nΑποτελεί πρόκληση το γεγονός, ότι ενώ ο Τιτανικός» βυθίζεται, η ορχήστρα της σπατάλης του δημόσιου χρήματος εξακολουθεί να παίζει στους δικούς της ξέφρενους ρυθμούς. Περισσότερα...\nΟ πρωθυπουργός θεωρεί τον καθ΄ ύλην αρμόδιο υπουργό του και μέχρι πρότινος πιο στενό του συνεργάτη, ως υπεύθυνο για την εκρηκτική κατάσταση στον τομέα της εσωτερικής ασφάλειας. Του καταλογίζει ανεπάρκεια και έλλειψη αποφασιστικότητας στην αντιμετώπιση του κύματος της βίας. Μάλιστα μετά τα τελευταία επεισόδια στο Κολωνάκι οι μεταξύ τους σχέσεις έχουν φθάσει σε οριακό σημείο και περιορίζονται μόνο σε αυστηρά υπηρεσιακό επίπεδο. Περισσότερα...\nΠοιός κρύβεται πίσω από το ελβετικό ομόλογο;\nΤο Μαξίμου έστελνε τον Εφραίμ στα υπουργεία\nΣτο Μαξίμου ο «ηνίοχος» της χειραγώγησης\nΕΚΛΟΓΕΣ 2007 - ΑΚΡΟΔΕΞΙΑ - ΑΝΤΙΣΗΜΙΤΙΣΜΟΣ


Χωριστές δηλώσεις: Τα ζευγάρια που πρέπει να πάρουν υποχρεωτικά «φορολογικό διαζύγιο»\nΑρχική σελίδαΟικονομίαΧωριστές δηλώσεις: Τα ζευγάρια που πρέπει να πάρουν υποχρεωτικά «φορολογικό διαζύγιο»\nΣύμφωνα με τα στοιχεία, οι έγγαμοι δεν θέλουν το «φορολογικό» διαζύγιο και προτιμούν να υποβάλουν κοινή φορολογική δήλωση.\nΜάλιστα, με την υποβολή κοινής δήλωσης οι σύζυγοι γλιτώνουν από τις παγίδες των χωριστών δηλώσεων που κρύβουν έξτρα φόρο.\nΟ ένας μπορεί να καλύψει τον άλλο στα τεκμήρια αλλά και στις αποδείξεις που θα λείπουν. Άλλωστε με την υποβολή κοινής δήλωσης ο κάθε σύζυγος έχει και το δικό του εκκαθαριστικό σημείωμα.\nΠληρώνει το φόρο που προκύπτει για το εισόδημά του ή εισπράττει ο ίδιος χωρίς να γίνεται συμψηφισμός με την οφειλή που μπορεί να έχει ο άλλος σύζυγος, την επιστροφή φόρου που δικαιούται.\nΈτσι και φέτος, ο αριθμός των φορολογούμενων που επέλεξαν να πάρουν «φορολογικό διαζύγιο» και να υποβάλουν χωριστές φορολογικές δηλώσεις είναι σχετικά μικρός με τις πληροφορίες να αναφέρουν ότι δεν υπερβαίνει τις 40.000.\nΠοια ζευγάρια παίρνουν «φορολογικό διαζύγιο»\nΩστόσο, υπάρχουν κάποια ζευγάρια που θα πρέπει υποχρεωτικά να χωρίσουν οι δρόμοι τους προς την Εφορία.\nΌταν ο ένας από τους δύο συζύγους ή ένα από τα δύο μέρη συμφώνου συμβίωσης είναι σε κατάσταση πτώχευσης ή έχει υποβληθεί σε δικαστική συμπαράσταση.\nΠοιοι υποβάλουν φορολογική δήλωση\nΚάθε φυσικό πρόσωπο, εφόσον έχει την φορολογική κατοικία του στην Ελλάδα, έχει συμπληρώσει το 18ο έτος της ηλικίας του, ανεξάρτητα από το αν είναι εξαρτώμενο μέλος ή όχι και αποκτά πραγματικό ή τεκμαρτό εισόδημα.\nΟι κάτοικοι εξωτερικού μόνο όταν αποκτούν πραγματικό εισόδημα φορολογούμενο με οποιονδήποτε τρόπο (π.χ. βάσει κλίμακας ή αυτοτελώς) ή απαλλασσόμενο από πηγές Ελλάδος.\nΟ κηδεμόνας ή ο προσωρινός διαχειριστής ή ο σύνδικος πτώχευσης ή ο μεσεγγυούχος ή ο δικαστικός εκκαθαριστής για περιπτώσεις σχολάζουσας κληρονομιάς, επιδικίας, πτώχευσης, μεσεγγύησης ή δικαστικής εκκαθάρισης κληρονομιάς, αντίστοιχα.\nΤι ισχύει για τους συζύγους\nΟι σύζυγοι υποχρεούνται να υποβάλλουν κοινή δήλωση για τα εισοδήματά τους, εφόσον υφίσταται έγγαμη σχέση κατά το χρόνο υποβολής της δήλωσης, στα οποία ο φόρος, τα τέλη και οι εισφορές που αναλογούν υπολογίζονται χωριστά στο εισόδημα καθενός συζύγου.\nΥπόχρεος υποβολής δήλωσης είναι ο σύζυγος και για τα εισοδήματα της συζύγου του. Κοινή δήλωση δύνανται να υποβάλουν και τα πρόσωπα που έχουν συνάψει σύμφωνο συμβίωσης στην περίπτωση που ενημερώσουν το Τμήμα Διοικητικής και Μηχανογραφικής Υποστήριξης της αρμόδιας Δ.Ο.Υ. με δήλωση μεταβολής.\nΣτην περίπτωση αυτή έχουν την ίδια φορολογική αντιμετώπιση με τους έγγαμους. Υπόχρεος υποβολής δήλωσης είναι το μέρος συμφώνου συμβίωσης, το οποίο δηλώνεται ως υπόχρεος, και για τα εισοδήματα του άλλου μέρους συμφώνου συμβίωσης.


Ακραία φτώχεια, αναλφαβητισμός και ενδοοικογενειακή βία, τα συμπτώματα της κρίσης- Του Άγγελου Τσιγκρή - Filodimos.gr\nΣυντακτης filodimos. 30 Δεκεμβρίου 2017 Κατηγορια Απόψεις\nΗ κοινωνία, επίσης, έχει αντιστρέψει το χρόνο και εμφανίζει συμπτώματα του μακρινού παρελθόντος. Στη χώρα μας επέστρεψαν ο αναλφαβητισμός, η κακοποίηση μέσα στις οικογένειες, τα ψυχοφάρμακα, τα συντηρητικά αντανακλαστικά.\nΤο 2008, όταν η κρίση έκανε την εμφάνισή της «δειλά», η Στατιστική Υπηρεσία υπολόγιζε τον αναλφάβητο πληθυσμό σε ποσοστό 3,6%. Η χώρα, τότε, κατατασσόταν στην 35η θέση παγκοσμίως με βάση τα επίπεδα αλφαβητισμού των ενήλικων πολιτών της.\nΤα τελευταία στοιχεία ήταν περισσότερο από απογοητευτικά: περίπου 5.000 με 7.000 παιδιά εγκαταλείπουν κάθε χρόνο το σχολείο τους.\nΣύμφωνα με τη Unicef η πρόωρη αποχώρηση από την εκπαίδευση και την κατάρτιση στην Ελλάδα μειώθηκε κατά 4,6 ποσοστιαίες μονάδες, φτάνοντας στο 10,2%. Η μείωση αποδίδεται στο γεγονός ότι τα παιδιά δεν μπορούν να βρουν δουλειά λόγω της αυξημένης ανεργίας, έτσι παραμένουν στο σχολείο.\nΌμως και πάλι, το ποσοστό θεωρείται ιδιαίτερα υψηλό, καθώς στην Ελλάδα την τελευταία δεκαετία 60.000 παιδιά δεν έχουν ολοκληρώσει την 9χρονη υποχρεωτική εκπαίδευση.\nΣύμφωνα με την έρευνα της Unicef για την κατάσταση των παιδιών στην Ελλάδα, η παιδική εργασία έχει επανέλθει στη χώρα μας.\nΤο το ποσοστό των εργαζομένων παιδιών (15-18 ετών) στον αντίστοιχο συνολικό πληθυσμό των παιδιών στην Ελλάδα είναι πολύ μικρό (1,4% ή 6.430 παιδιά), ενώ ποσοστό των οικονομικά μη ενεργών παιδιών είναι η πλειοψηφία (95,6%) του αντίστοιχου συνολικού πληθυσμού.\nΗ τηλεφωνική γραμμή SOS 15900 στα, μέχρι τότε, δυόμισι χρόνια λειτουργίας της έλαβε 12.500 κλήσεις και 100 ηλεκτρονικά μηνύματα. Το 77% αφορούσε σε περιπτώσεις ενδοοικογενειακής βίας, το 1% σεξουαλική παρενόχληση, το 1% περιπτώσεις βιασμού, το 0,1% σε πορνεία και το 12% σε άλλες μορφές βίας.\nΣύμφωνα πάντα με τη Unicef, τα υψηλά ποσοστά φτώχειας (32,3%) και ανεργίας (58,6%) των ηλικιακών ομάδων 16-24 και 15-24 ετών αντίστοιχα, σε συνδυασμό με την εκτόξευση του ποσοστού των ατόμων αντίστοιχων ηλικιακών ομάδων που δεν εργάζονται και ταυτόχρονα δεν συμμετέχουν σε κάποιας μορφής εκπαίδευση και κατάρτιση, οδηγούν στην έντονη οικονομική εξάρτηση από τους γονείς τους με αποτέλεσμα να παρατείνουν τη διάρκεια της παιδικής ηλικίας.\nΕνδεικτικό στοιχείο αποτελεί το υψηλό ποσοστό (73,3%) των νέων ηλικίας 20 έως 29 ετών που διαμένει με τους γονείς του και η μέση ηλικία εγκατάλειψης της γονεϊκής στέγης (29,1 έτη)


EL - Αμερικανικό αντιτορπιλικό βοήθησε ένα ιρανικό καΐκι που κινδύνευε στη Θάλασσα του Ομάν\nΑμερικανικό αντιτορπιλικό βοήθησε ένα ιρανικό καΐκι που κινδύνευε στη Θάλασσα του Ομάν\nΤο αμερικανικό αντιτορπιλικό USS Winston S. Churchill προσέτρεξε σε βοήθεια ενός πλοιαρίου που έφερε σημαία του Ιράν\nκαι το οποίο διέτρεχε κίνδυνο στη Θάλασσα του Ομάν, όπως ανακοίνωσε ο πολυεθνικός ναυτικός συνασπισμός.\nΤο καΐκι έπαθε βλάβη την Πέμπτη, καθώς παρουσίασε ένα πρόβλημα στη μηχανή του και ζήτησε τη βοήθεια του αμερικανικού πολεμικού πλοίου. Όταν το αντιτορπιλικό έφτασε στην περιοχή, οι Ιρανοί εξήγησαν ότι η μπαταρία του μοτέρ είχε χαλάσει και ότι δεν είχαν πλέον νερό και τρόφιμα. Αφού τους έδωσαν φαγητό και νερό, επειδή δεν διέθεταν κατάλληλη μπαταρία, οι Αμερικανοί ενημέρωσαν το λιμενικό του Ομάν, που διέσωσε, τελικά, τους ναυτικούς.\nΟ διεθνής ναυτικός συνασπισμός (Combined Maritime Forces), στον οποίο μετέχουν δεκάδες σκάφη από τις ΗΠΑ, την Τουρκία, το Πακιστάν και την Ευρώπη, περιπολεί στα διεθνή ύδατα στη Μέση Ανατολή, απ’ όπου διέρχονται ορισμένες από τις σημαντικότερες θαλάσσιες οδούς του κόσμου.\n(gazzetta – φωτο:photo screenshot)\nPrevΠροηγούμενο ΆρθροΧαμός με το τρίτο πόδι της Χαλκιδικής-“«Όποιος πήρε το τρίτο πόδι να το επιστρέψει»!\nΕπόμενο ΆρθροΤουρκία προς Ε.Ε.: «Σταματήστε να παραδίνεστε στις κακομαθημένες αξιώσεις Ελλάδας και Κύπρου»Next


Εξωγήινοι θεοί και Ήρωες (Ντοκυμαντερ) H ΛΙΣΤΑ ΜΟΥ Η ΛΙΣΤΑ ΜΟΥ: Εξωγήινοι θεοί και Ήρωες (Ντοκυμαντερ)\nΕξωγήινοι θεοί και Ήρωες (Ντοκυμαντερ)\nΈνα ακόμη "δυνατό" επεισόδιο της γνωστής σειράς. Ο τίτλος του είναι " Εξωγήινοι θεοί και Ήρωες" και σχεδόν εξ' ολοκλήρου αναφέρεται στην ελληνική μυθολογία, τους θεούς και ορισμένες "περίεργες" οντότητες, όπως οι Τελχίνες.\nΕπίσης γίνεται αναφορά σε σύγχρονες τεχνολογίες που αναπτύσσονται για τον στρατό των ΗΠΑ, όπως οι ρομποτικοί εξωσκελετοί και η δημιουργία μετά-υλικών που κάνουν αόρατα τα άρματα μάχης!\nΥπεράνθρωπη δύναμη, υπερφυσικές δυνάμεις και φοβερή ικανότητα να πετούν.\nΣε όλη την Ιστορία της Ανθρωπότητας ειπώθηκαν απίστευτες ιστορίες για θεούς και υπερήρωες.\nΌλοι οι άνθρωποι επιθυμούν αυτές τις δυνάμεις, αλλά μήπως η επιθυμία αυτή έχει βαθύτερες ρίζες;\nΑρχαίοι Εξωγήινοι (3x15) ~ Εξωγήινοι θεοί και... από KRASODAD


Αδήλωτη εργασία, πότε θα μειώνεται το πρόστιμο | Alphafreepress.gr\nalphafreepress.gr / ΔΕΙΤΕ ΑΚΟΜΑ / Αδήλωτη εργασία, πότε θα μειώνεται το πρόστιμο\nΜεταξύ των όσων εξετάζονται με τους εταίρους, είναι και αυτό του προστίμου για την αδήλωτη εργασία, δήλωσε η Έφη Αχτσιόγλου.\nΜιλώντας «Στο Κόκκινο» Θεσσαλονίκης η υπουργός επισήμανε ότι σχεδιάζεται μια συνολική αλλαγή της λογικής του: από την αμιγώς εισπρακτική σε μία λογική περισσότερης δικαιοσύνης προς τον αδήλωτο εργαζόμενο.\nΗ υπουργός Εργασίας σημείωσε ότι δεν έχει κλείσει ο διάλογος με τους κοινωνικούς εταίρους, ενώ διευκρίνισε ότι η πρόταση που επεξεργάζεται το υπουργείο, είναι η μείωση αυτή να είναι κλιμακωτή.\nΣυγκεκριμένα, θα προβλέπει ότι, «αν ο εργοδότης κάνει στον εργαζόμενο μία τριμηνιαία σύμβαση, το πρόστιμο θα είναι 7.000 ευρώ περίπου, εάν είναι εξαμηνιαία 5.000 ευρώ και, αν είναι ετήσια, θα είναι 3.000 ευρώ περίπου».\nΈρχονται αλλαγές στα πρόστιμα της αδήλωτης εργασίας- Οι συλλογικές συμβάσεις και η διαιτησία\n«Σε κάθε περίπτωση, ο εργοδότης θα οφείλει να πληρώσει τα ένσημα τριών μηνών γι’ αυτόν που εντοπίστηκε αδήλωτος» συμπλήρωσε η ίδια.\nΣύμφωνα με την κ. Αχτσιόγλου, για το συγκεκριμένο θέμα, υπάρχει ευρεία συναίνεση.\n«Ο στόχος είναι να γίνονται συμβάσεις εργασίας και, μάλιστα, κατά το δυνατόν αορίστου χρόνου ή εκτεταμένου χρονικού διαστήματος. Είναι κάτι που αναζητούν σε μεγάλο βαθμό και οι συνεπείς εργοδότες» υπογράμμισε.\nΜεταξύ άλλων, τόνισε ότι η καθαρή αδήλωτη εργασία έπεσε, το 2017, στο 12% περίπου στους κλάδους υψηλής παραβατικότητας.\n«Πλέον, το στοίχημα είναι περισσότερο στην υποδηλωμένη εργασία, όταν κάποιος π.χ. εργάζεται οκτώ ώρες, αλλά δηλώνεται για τέσσερις», δήλωσε η υπουργός Εργασίας, εκτιμώντας ότι, με την αλλαγή του προστίμου, θα υπάρξει μία μεταβολή στην ποιότητα των θέσεων εργασίας.